tripathysagar/odia_wiki huggingface dataset:
ଟିଜାନିଡିନ  (ଇଂରାଜୀ ଭାଷାରେ ) ଏକ ଔଷଧ ଯାହା ମାଂସପେଶୀ କାଠିନ୍ୟ, ମେରୁଦଣ୍ଡ ଆଘାତ ବା ମଲ୍ଟିପ୍ଲ ସ୍କ୍ଲେରୋସିସ ଭଳି ଅବସ୍ଥର ଚିକିତ୍ସାରେ ଦିଆଯାଏ ଓ ଯାହାର ବ୍ୟବସାୟୀକ ନାମ ଜାନାଫ୍ଲେକ୍ସ   ଅଟେ  । ଏହା ବାକ୍ଲୋଫେନ ବା ଡାଏଜେପାମ ଭଳି କାମ କରେ  ଏହା ପାଟି ବାଟେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ନିଦ୍ରାଳୁ ଭାବ, ଦୁର୍ବଳତା ଏବଂ ମୁଣ୍ଡ ବୁଲେଇବା ସମସ୍ୟା ହୁଏ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ଯକୃତ ସମସ୍ୟା, ସାଇକୋସିସ, ଓ ଦୀର୍ଘ କ୍ୟୁଟି ହୁଏ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ଏହାର ନିରାପତ୍ତା ଅସ୍ପଷ୍ଟ ରହିଛି। ଏହା ଏକ ଆଲଫା ୨ ଆଡ୍ରେନର୍ଜିକ ଆଣ୍ଟାଗୋନିଷ୍ଟ ଔଷଧ ଓ ଏହାର କାର୍ଯ୍ୟବିଧି ଅସ୍ପଷ୍ଟ ଅଛି  ଟିଜାନିଡିନ ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ନିମନ୍ତେ ଅନୁମୋଦିତ ହୋଇଥିଲା। ଏହା ଏକ ଜେନେରିକ ଔଷଧ ଭାବରେ ଉପଲବ୍ଧ। ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏକ ମାସର ଯୋଗାଣ ମୂଲ୍ୟ ୩.୪୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୪.୨୦ ଆମେରିକୀୟ ଡଲାର ଅଟେ। ୨୦୧୭ରେ ଏହା ୮୯ତମ ଅଧିକ ପ୍ରେସକ୍ରିପସନ ଔଷଧ ଥିଲା ଓ ୯ ନିୟୁତରୁ ଅଧିକ ଏହାର ପ୍ରେସକ୍ରିପସନ ହୋଇଥିଲା
୨୦୧୯ ମସିହାରେ ପ୍ରତିଷ୍ଠିତ ଏହି ନ୍ୟାୟିକ ଅନୁଷ୍ଠାନଟି ରାୟଗଡ଼ା ଜିଲ୍ଲାରେ ଅବସ୍ଥିତ । ରାୟଗଡ଼ା ଜିଲ୍ଲାର ରାୟଗଡ଼ା ସବଡିଭିଜନ କ୍ଷେତ୍ର ଅଧିନସ୍ଥ ସମସ୍ତ ପାରିବାରିକ ମାମଲାର ବିଚାର ନିମିତ୍ତ ଏହା ଏକମାତ୍ର ନ୍ୟାୟିକ ଅନୁଷ୍ଠାନ । ଇତିହାସ ଭାରତ ସରକାରଙ୍କ ପ୍ରଣୀତ ପରିବାର ଅଦାଲତ ଅଧିନିୟମ, ୧୯୮୪ର ଧାରା ୩ ଆଧାରରେ ୨୦୧୬ ମସିହା ଜୁନ ମାସରେ ଓଡ଼ିଶା ସରକାରଙ୍କ ଆଇନ ବିଭାଗର ବିଜ୍ଞପ୍ତି ସଂଖ୍ୟା ୫୨୭୫ ,ତା-୪.୬.୨୦୧୬ ଅନୁସାରେ ଏହି ଅନୁଷ୍ଠାନର ପ୍ରତିଷ୍ଠା ନିମିତ୍ତ ସ୍ୱୀକୃତି ପ୍ରଦାନ କରାଯାଇଥିଲା । ତେବେ ଆନୁସଙ୍ଗିକ ଭିତ୍ତିଭୂମି ଲାଭ କରିବା ପରେ ୨୦୧୯ ମସିହା ଜାନୁଆରୀ ୧୯ ତାରିଖରେ ଓଡ଼ିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଜଷ୍ଟିସ କୃଷ୍ଣ ରାମ ମହାପାତ୍ରଙ୍କଦ୍ୱାରା ଏହା ଉଦଘାଟିତ ହୋଇଥିଲା । ଶ୍ରୀମତି ସୌଭାଗିନି ମଲ୍ଲିକ ହେଉଛନ୍ତି ଏହି ନ୍ୟାୟିକ ଅନୁଷ୍ଠାନର ପ୍ରଥମ ବିଚାରପତି । ଅଧିକାର କ୍ଷେତ୍ର ରାୟଗଡ଼ା ଜିଲ୍ଲାରେ ପ୍ରତିଷ୍ଠିତ ଏହା ଏକମାତ୍ର ପରିବାର ଅଦାଲତ ହୋଇଥିଲେ ହେଁ ରାୟଗଡ଼ା ସବଡିଭିଜନ ପରିସରଭୁକ୍ତ କ୍ଷେତ୍ର ହିଁ ଏହାର ଅଧିକାର କ୍ଷେତ୍ର । ତଦନୁସାରେ ମୁଖ୍ୟାଳୟ ରାୟଗଡ଼ା ତଥା କାଶିପୁରସ୍ଥ ସମସ୍ତ ଅଦାଲତରେ ଲମ୍ବିତ ପଡିଥିବା ସମସ୍ତ ପରିବାର ମାମଲା ତଥା ଉକ୍ତ ଅଧିକାର କ୍ଷେତ୍ରସ୍ଥ ସମସ୍ତ ନୂତନ ପରିବାର ମାମଲା ଏହି ନ୍ୟାୟାଳର ବିଚାର ପରିସର ଭୁକ୍ତ ହେବେ । ବିଶେଷତ୍ୱ ନିମ୍ନ ବର୍ଣ୍ଣିତ କିଛି ପ୍ରାବଧାନରୁ ଏ କଥା ସ୍ପଷ୍ଟ ହୁଏ ଯେ ପରିବାର ଅଦାଲତ ଏକ ଦେୱାନୀ କିମ୍ବା ଫୌଜଦାରୀ ଅଦାଲତ ଭଳି ଦଣ୍ଡ ପ୍ରଦାନ କାରୀ ନ୍ୟାୟିକ ଅନୁଷ୍ଟାନ ପରିବର୍ତ୍ତେ, ପାରିବାରିକ ବିବାଦର ସମାଧାନ ନିମିତ୍ତ ଏକ ବିଶେଷ ମଞ୍ଚ ବା ଅନୁଷ୍ଠାନ । ପରିବାର ଅଦାଲତ ଅଧିନିୟମ ୧୯୮୪ ପରିବାର ଅଦାଲତ ଅଧିନିୟମ ୧୯୮୪ର ଧାରା -୯ : ପରିବାର ଅଦାଲତର ସମସ୍ତ ମାମଲାର ପ୍ରଥମେ ଅଦାଲତ ଉଭୟ ପକ୍ଷ ମଧ୍ୟରେ ବୁଝାମଣା ମାଧ୍ୟମରେ ଫୈସଲା ନିମିତ୍ତ ପ୍ରୟାସ କରିବେ । ଧାରା-୧୦ (୩) - କୌଣସି ମାମଲାରେ କୌଣସି ପକ୍ଷଦ୍ୱାରା ଆଗତ ଅଭିଯୋଗ ଯଦି ଅନ୍ୟ ପକ୍ଷଦ୍ୱାରା ଅସ୍ୱୀକାର କରାଯାଏ ଏବଂ ଅଦାଲତ ଏହି ମାମଲାର ଆପୋଷ ସମାଧାନ ବା ସହମତି ଭିତ୍ତିକ ବୁଝାମଣା ସମ୍ଭବ କରିବା ନିମିତ୍ତ ମାମଲାଟିରେ ନିଜର ଏକ ନିର୍ଦ୍ଦିଷ୍ଟ ପ୍ରଣାଳୀ ଅବଲମ୍ବନ କରିବାରେ କୌଣସି ବାଧା ରହିବ ନାହିଁ  । ଧାରା-୧୧ରେ ନିବୁଜ କୋଠରୀ ମଧ୍ୟରେ ବିଚାର   ପାଇଁ ବ୍ୟବସ୍ଥା ରହିଛି । ଧାରା-୧୩ ଏକ ବିଶେଷ ବ୍ୟବସ୍ଥା । ଏହି ପ୍ରାବଧାନ ଅନୁସାରେ ସାଧାରନ ଭାବେ ପରିବାର ଅଦାଲତରେ ମାମଲା ଦାୟର କରିବା କିମ୍ବା ମାମଲାରେ ପକ୍ଷଭୁକ୍ତ ହୋଇ ଲଢିବା ନିମିତ୍ତ ଓକିଲ ନିଯୁକ୍ତି ଆବଶ୍ୟକ ନାହିଁ । ତେବେ ସ୍ଥଳ ବିଶେଷରେ କ୍ରମେ କୌଣସି ପକ୍ଷଙ୍କୁ ଓକିଲ ନିଯୁକ୍ତି ନିମିତ୍ତ ଅଦାଲତ ଅନୁମତି ଦେଇ ପାରନ୍ତି । ଧାରା ୧୪ ମଧ୍ୟ ଏକ ବିଶେଷ ପ୍ରାବଧାନ । ଏହି ପ୍ରାବଧାନ ପ୍ରକାରେ ପରିବାର ଅଦାଲତ କୌଣସି ମାମଲାର ନ୍ୟାୟୋଚିତ ବିଚାର ନିମନ୍ତେ ଯେ କୌଣସି ଦଲିଲ ଅଥବା ନଥି ବିଚାର ବେଳେ ଗ୍ରହଣ କରିପାରନ୍ତି ଏପରିକି ସେହି ଦଲିଲ ଭାରତୀୟ ସାକ୍ଷ୍ୟ ଅଧିନିୟମ ଅନୁସାରେ ଦେୱାନୀ ଅଦାଲତରେ ଗ୍ରହଣଯୋଗ୍ୟ ନ ହେଲେ ବି ତାହା ପରିବାର ଅଦାଲତରେ ଗୃହୀତ ହୋଇପାରିବ । ପରିବାର ଅଦାଲତରେ ମାମଲା ଦାଖଲ ନିମିତ୍ତ କୌଣସି କୋର୍ଟ ଫି ଦେବାକୁ ପଡେନାହିଁ । ପରିବାର ଅଦାଲତ  (ଓଡ଼ିଶା) ନିୟମ, ୨୦୧୦ ଉପରୋକ୍ତ ନିୟମର ଧାରା ୭ରୁ ୨୬ ମଧ୍ୟରେ ଥିବା ପ୍ରାବଧାନ ପ୍ରକାରେ ଫ୍ୟାମିଲି କାଉନସେଲରଙ୍କୁ ଦୁଇପକ୍ଷ ମଧ୍ୟରେ ଆପୋଷ ସହମତି ଜରିଆରେ ମାମଲାର ସମାଧାନ ନିମନ୍ତେ ଆନେକ କ୍ଷମତା ଦିଆଯାଇଛି  । ଧାରା ୨୭ରୁ ୩୦ ପ୍ରକାରେ ଯେ କୌଣସି ପକ୍ଷ ମାଗଣା ଆଇନଗତ ସାହାଯ୍ୟ କିମ୍ବା ପରାମର୍ଶ ମାଗିପାରିବେ । ଏହି ଆଇନର ଧାରା ୩୦ ପ୍ରକାରେ ଫ୍ୟାମିଲି କାଉନ ସେଲର୍ କୌଣସି ମାମଲାରେ, ଆବଶ୍ୟକ ମନେହେଲେ, ଅଦାଲତରେ ତାଲିକାଭୁକ୍ତ ଏକ ସ୍ୱେଚ୍ଛାସେବୀ ଅନୁଷ୍ଠାନ ତଥା ପରିବାର ମଙ୍ଗଳ ସହ ଜଡ଼ିତ କୌଣସି ସଂସ୍ଥାକୁ ଆବେଦନର ସତ୍ୟାସତ୍ୟ ଯାଞ୍ଚ ନିମନ୍ତେ ପଠାଇପାରିବେ ।
ବଙ୍ଗଳା ଭାଷା , ଏହାର ଅନ୍ୟନାମ  "ବାଂଲା"    : ;     ନାମରେ ମଧ୍ୟ ପରିଚିତ  ଏକ ଇଣ୍ଡୋ-ଆର୍ଯ୍ୟଗୋଷ୍ଠୀ ଭାଷା । ଏହା ପ୍ରାଥମିକ ଭାବେ ବଙ୍ଗାଳୀମାନଙ୍କଦ୍ୱାରା ଭାରତୀୟ ଉପମହାଦେଶରେ କଥିତ । ଏହା ବଙ୍ଗଳାଦେଶର ଉଭୟ ସରକାରୀ ଏବଂ ସର୍ବାଧିକ କଥିତ ଭାଷା ଏବଂ ହିନ୍ଦୀ ପରେ ଭାରତର ୨୨ଗୋଟି ସରକାରୀ ଭାଷା ମଧ୍ୟରୁ ଦ୍ୱିତୀୟ ବହୁଳ କଥିତ ଭାଷା । ବଙ୍ଗଳାଦେଶର ସରକାରୀ ଜାତୀୟ ଭାଷା ଏହାର ଆଧୁନିକ ମାନକ ବଙ୍ଗଳା ବା ସାହିତ୍ୟ ବଙ୍ଗଳା । । ବଙ୍ଗଳାଦେଶର ୯୮% ଲୋକ ଅନର୍ଗଳ ନିଜ ମାତୃଭାଷା ଭାବେ ବଙ୍ଗଳାରେ କଥାବାର୍ତ୍ତା କରିପାରନ୍ତି ଓ ଏହା ଦେଶର ମୁଖ୍ୟ ଭାବ ବିନିମୟର ଭାଷା । ଭାରତ ମଧ୍ୟରେ ପଶ୍ଚିମବଙ୍ଗ, ତ୍ରିପୁରା ଓ ଆସାମର ବରାକ ଉପତ୍ୟକାରେ ବଙ୍ଗଳା ସରକାରୀ ଭାଷା । ଏହା ଆସାମର ବ୍ରହ୍ମପୁତ୍ର ଉପତ୍ୟକାର ବିଭିନ୍ନ ଅଂଶରେ କଥିତ । ଏହାଛଡ଼ା ବହୁଳ ବଙ୍ଗୋପସାଗରରେ ଥିବା ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜରେ ଏହା ପ୍ରଚଳିତ ଏବଂ ବିହାର, ଝାଡ଼ଖଣ୍ଡ, ମିଜୋରାମ, ନାଗାଲ୍ୟାଣ୍ଡ ଓ ଓଡ଼ିଶାରେ ଉଲ୍ଲେଖଯୋଗ୍ୟ ସଂଖ୍ୟାଲଘୁଙ୍କଦ୍ୱାରା କଥିତ । ବିଶ୍ୱବ୍ୟାପୀ ମୋଟ ପ୍ରାୟ ୨୫୦   ୩୦୦ ମିଲିୟନ ଭାଷାଭାଷୀଙ୍କଦ୍ୱାରା କଥିତ ବଙ୍ଗଳା ଜନସଂଖ୍ୟା ଅନୁସାରେ ବିଶ୍ୱର ସପ୍ତମ ଅଧିକ କଥିତ ଭାଷା ।
ସୁନୀଲ କୁମାର ପୃଷ୍ଟି  (୧୩ ମଇ ୧୯୬୩ - ୨୨ ମଇ ୨୦୨୪), ଜଣେ ଓଡ଼ିଆ କବି ଓ ସମ୍ପାଦକ ଥିଲେ  । ତାଙ୍କ କେତେକ ଉଲ୍ଲେଖନୀୟ ରଚନା ମଧ୍ୟରେ କବିତା ସଙ୍କଳନ ଚିହ୍ନା ଚିହ୍ନା ନିର୍ଜନତା  (୧୯୮୮), ପୁଅ ପାଇଁ ପ୍ରାଥନା  (୨୦୦୧), କବିତା ସଂକଳନ ତନୁଲତାର କବିତା  (୨୦୦୮), ଅସଫଳତା କବିତା  (୨୦୦୮), ନୀରବତାର ନାଁ ନାହିଁ  ୨୦୨୦‌ , ମନୋଜ୍ଞ ମନୋଜ ଗଳ୍ପମାଳା  (୨୦୧୩) ଏବଂ ଦେହ ଦେଉଳ ଆଦି ଅନ୍ୟତମ  । ତନୁଲତାର କବିତା ପାଇଁ ସେ ୨୦୦୮ ମସିହାରେ କାବ୍ୟ କବିତା ବର୍ଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରଦ୍ୱାରା ସମ୍ମାନିତ ହୋଇଥିଲେ । ସେ ଓଡ଼ିଆ ପତ୍ରିକା ସଚିତ୍ର ବିଜୟା  (୧୯୯୬ ଅକ୍ଟୋବରରୁ ୨୦୦୯), ସାହିତ୍ୟ ପୃଥିବୀ  (୨୦୧୦ରୁ ୨୦୧୨) ଓ ଶିଶିର  (୨୦୧୩ରୁ ୨୦୧୭) ଆଦିର ସମ୍ପାଦକ ଭାବରେ କାର୍ଯ୍ୟ କରିଥିଲେ  । ସଂକ୍ଷିପ୍ତ ଜୀବନୀ ସୁନୀଲ କୁମାର ୧୯୬୩ ମଇ ମାସ ୧୩ ତାରିଖରେ ତତ୍କାଳୀନ ସମ୍ବଲପୁର ଜିଲ୍ଲା ଓ ଆଧୁନିକ ବରଗଡ଼ ଜିଲ୍ଲାର ବରଗଡ଼ ସହରରେ ଜନ୍ମଗ୍ରହଣ କରିଥିଲେ । ରାୟଗଡ଼ାରେ ଉଚ୍ଚ ଶିକ୍ଷା ସମାପ୍ତ କରିବା ପରେ ସେ ଜେକେ ପେପରମିଲ ମହାବିଦ୍ୟାଳୟରେ ଅଧ୍ୟାପନା କରିଥିଲେ । ପରେ ସେ ଚାକିରୀ ଛାଡ଼ି ସଂପୂର୍ଣ୍ଣ ଭାବରେ ସାହିତ୍ୟ ରଚନା ଓ ସମ୍ପାଦନା ଆରମ୍ଭ କରିଥିଲେ । ସେ ଅଧ୍ୟାପିକା ଗୀତା ଦିକ୍ଷୀତଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ସୃଜନ ସାରସ୍ୱତ ନାମରେ ଜଣେ ପୁତ୍ର ସନ୍ତାନ ଅଛନ୍ତି । ରଚନାବଳୀ ଦେହ ଦେଉଳ ଚିହ୍ନା ଚିହ୍ନା ନିର୍ଜନତା  (୧୯୮୮) ପୁଅ ପାଇଁ ପ୍ରାଥନା  (୨୦୦୧) ଅସଫଳତା କବିତା  (୨୦୦୮) ତନୁଲତାର କବିତା  (୨୦୦୮) ମନୋଜ୍ଞ ମନୋଜ ଗଳ୍ପମାଳା  (୨୦୧୩; ବିଜୟାନନ୍ଦ ସିଂହ ଏବଂ ସୁନୀଲ କୁମାର ପୃଷ୍ଟିଙ୍କଦ୍ୱାରା ସହ-ସମ୍ପାଦିତ) ପୁରସ୍କାର ଓ ସମ୍ମାନ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୦୮  (ତନୁଲତାର କବିତା ପାଇଁ) ବସନ୍ତ ମୁଦୁଲି ପୁରସ୍କାର ପ୍ରଜାତନ୍ତ୍ର ପୁରସ୍କାର ହୀରାଖଣ୍ଡ ପୁରସ୍କାର ମୃତ୍ୟୁ ୨୦୨୪ ମଇ ୨୨ ତାରିଖରେ ହୃଦ୍‌ଘାତ ଯୋଗୁ ତାଙ୍କର ୬୨ ବର୍ଷ ବୟସରେ ଭୁବନେଶ୍ୱରରେ ଦେହାନ୍ତ ହୋଇଥିଲା  ।
ମାତୃକା  ଇଂରାଜୀ ଭାଷାରେ   , :      , : , ସାହିତ୍ୟରେ ସ୍ୱର୍ଗୀୟ ମାତା  ଅନ୍ୟ ନାମ ମାତର ବା ମାତ୍ରି ଏକ ହିନ୍ଦୁ ଦେବୀ ଦଳକୁ ବୁଝାଏ ଯେଉଁମାନଙ୍କ ବିଷୟରେ ହିନ୍ଦୁ ଧର୍ମରେ ସର୍ବଦା ବର୍ଣ୍ଣନା ଥାଏ । ବିଭିନ୍ନ ମାତୃକା ଭାବରେ ଆଦି ପରାଶକ୍ତି ପ୍ରକଟ ହୁଅନ୍ତି । ହିନ୍ଦୁ ଦେବତାଙ୍କର ଶକ୍ତି ଗୁଡ଼ିକ ସାକାର ହୋଇ ମାତୃକା ରୂପ ଧାରଣ କରନ୍ତି ଯେପରିକି ବ୍ରହ୍ମାଙ୍କଠାରୁ ବ୍ରାହ୍ମଣୀ, ବିଷ୍ଣୁଙ୍କଠାରୁ ବୈଷ୍ଣବୀ, ଶିବଙ୍କଠାରୁ ମାହେଶ୍ୱରୀ, ଇନ୍ଦ୍ରଙ୍କଠାରୁ ଇନ୍ଦ୍ରାଣୀ, କାର୍ତ୍ତିକେୟଙ୍କଠାରୁ କୁମାରୀ, ବରାହଙ୍କଠାରୁ ବରାହୀ ଓ ଦେବୀଙ୍କଠାରୁ ଚାମୁଣ୍ଡା ଓ ଅଧିକ ନରସିଂହି, ବିନାୟକୀ ମାତୃକାମାନଙ୍କର ଗୋଟିଏ ଦଳରେ ବର୍ଣ୍ଣନା କରାଯାଏ ଓ ସେମାନଙ୍କୁ ସପ୍ତମାତୃକା କୁହାଯାଏ । କେହି କେହି ଅଷ୍ଟ ମାତୃକା ଥିବା କ‌ହନ୍ତି । ଦକ୍ଷିଣ ଭାରତରେ ସପ୍ତ ମାତୃକା ଓ ନେପାଳରେ ଅଷ୍ଟ ମାତୃକା ପୂଜା କରାଯାଏ । ହିନ୍ଦୁ ଧର୍ମର ଦେବୀ ପୂଜା ଓ ତନ୍ତ୍ର   ବିଦ୍ୟାରେ ମାତୃକାମାନଙ୍କର ଅତ୍ୟଧିକ ସ୍ଥିତି ଥାଏ । ଶକ୍ତି ଧର୍ମରେ ସେମାନେ ଅସୁରମାନଙ୍କ ସ‌ହିତ ଦେବୀ ଯୁଦ୍ଧ କରିବା ବେଳେ ସାହାଯ୍ୟ କରୁଥିବା ବର୍ଣ୍ଣନା ଥାଏ । କେତେକ ମତରେ ସେମାନଙ୍କୁ ଶୈବ ଦେବୀ କୁହାଯାଏ । ଯୋଦ୍ଧା ମୁରୁଗାନ/ସ୍କନ୍ଧଙ୍କ   ପୂଜାରେ ତାଙ୍କର ସମ୍ପର୍କ ଥାଏ । ମାତୃକାମାନଙ୍କୁ ଅଶୁଭ ମନେକରିବା ଅନେକ ପୁରାଣରେ ଥାଏ ଓ ସେମାନଙ୍କୁ ବିପଦଜନ‌କ ଭାବରେ ବର୍ଣ୍ଣନା କରାଯାଏ । ମାତୃକାମାନେ ଭୟାବ‌ହ ଦେବୀ, ଅପ‌ହର୍ତ୍ତା, ଶିଶୁ ଖାଦକ, ଜ୍ୱର, କ୍ଷୁଧା ଓ ରୋଗମାନଙ୍କର ଠାକୁରାଣୀ ଅଟନ୍ତି । ପିଲାମାନେ ଯୁବାବସ୍ଥାରେ ପ‌ହଞ୍ଚିବା ପୂର୍ବରୁ ଏହି ବିପଦମାନଙ୍କରୁ ସୁରକ୍ଷା ଦେବା ନିମନ୍ତେ ସେମାନଙ୍କୁ ପୂଜା କରାଯାଏ । ପରବର୍ତ୍ତୀ ପୁରାଣମାନଙ୍କରେ ସେମାନେ ରକ୍ଷାଦାତ୍ରୀ ହୋଇଥିବା ଉଲ୍ଲେଖ ଥିଲେ ମଧ୍ୟ ଅଶୁଭ ଓ ବନ୍ୟ ଚରିତ୍ର ବର୍ଣ୍ଣନା ଦେଖିବାକୁ ମିଳେ ପ୍ରକୃତିର ଉର୍ବରତା ଓ ବିନଷ୍ଟକାରୀ ବଳ, ଉଭୟ ଏହି ଦେବୀଙ୍କର ଥାଏ । ବୃହତସଂହିତାରେ ବରାହମିହିର ଲେଖିଛନ୍ତି,  "ବିଭିନ୍ନ ଦେବତାଙ୍କର ନାମାନୁସାରେ ଦେବୀମାନଙ୍କ ଧ୍ୟାନ ରଖାଯାଏ ।" ସେମାନେ ଦେବତାଙ୍କର ପତ୍ନୀ ବା ଶକ୍ତି   ଭାବରେ ସଂଯୁକ୍ତ ହୋଇଥାଆନ୍ତି । ମୂଳତଃ ସେମାନେ ସାତ ତାରାଙ୍କର ଅବତାର ଭାବରେ ପରିଚିତ ଥିଲେ କିନ୍ତୁ ସପ୍ତମ ଶତାବ୍ଦୀ ବେଳକୁ ଦେବୀ ଭାବରେ ଲୋକପ୍ରିୟ ହୋଇଗଲେ । ଉତ୍ପତ୍ତି ଓ ବିକାଶ ଜଗଦିଶ ନାରାୟଣ ତିୱାରୀ ଓ ଦିଲିପ ଚକ୍ରବର୍ତ୍ତୀ ମତ ଅନୁସାରେ ବୈଦିକ ସଭ୍ୟତା ଓ ସିନ୍ଧୁ ଉପତ୍ୟକା ସଭ୍ୟତା ଦିନରୁ ମାତୃକା ପୂଜା ଥିଲା । ଋକବେଦ ଅନୁସାରେ ସପ୍ତ ମାତୃକାମାନେ ସୋମ ପ୍ରସ୍ତୁତ କରନ୍ତି କିନ୍ତୁ ମହାଭାରତର କେତେକ ଅଧ୍ୟାୟରେ ସେମାନଙ୍କ ବିଷୟ ଲେଖାଅଛି । ଏହା ବିଶ୍ୱାସ କରାଯାଏ ଯେ ସେତେବେଳେ ସ୍ଥାନୀୟ ଲୋକମାନେ ତାଙ୍କର ପୂଜା କରୁଥିଲେ ଓ ଏହାର ଉଦାହରଣ ସ୍ୱରୂପ ଜିମ୍ମର ହେନରିଚଙ୍କ ଦି ଆର୍ଟ ଆଫ ଇଣ୍ଡିଆନ ଏସିଆ ବ‌ହିରେ ସାତ ମନ୍ଦିରରେ ସାତ ଦେବୀ ପୂଜା ପାଉଥିବା ଉଲ୍ଲେଖ ଅଛି । ପଞ୍ଚମ ଶତାବ୍ଦୀ ବେଳକୁ ଏହି ସମସ୍ତ ଦେବୀମାନଙ୍କୁ ତାନ୍ତ୍ରିକ ଦେବୀ ଭାବରେ ଗ୍ରହଣ କରାଯାଇଥିଲା । ଡେଭିଡ କେନସ୍ଲେ ମତରେ ମାତୃକାମାନେ ଅଣଆର୍ଯ୍ୟ - ଅଣବ୍ରାହ୍ମଣ ଓ ସ୍ଥାନୀୟ ଗ୍ରାମୀଣ ଦେବୀ ହୋଇପାରନ୍ତି ଓ ପରେ ଏମାନଙ୍କୁ ମୂଳ ସ୍ରୋତରେ ସାମିଲ କରାଯାଇଛି । ସେମାନଙ୍କର ରଙ୍ଗ କଳା, ଭାଷା ପୃଥକ ଓ ଅଣ-ବ୍ରାହ୍ମଣ ସ୍କନ୍ଧଙ୍କ ସ‌ହିତ ମିଳାମିଶା ଥିବା କାରଣରୁ ଏହିପରି ମତ ପ୍ରକାଶ ପାଇଛି ।
ରକ୍ତ ପୂତିତା ବା ସେପ୍ସିସ, ଏକ ସଂକ୍ରମଣ ଜନିତ ଶରୀରବ୍ୟାପୀ ପ୍ରଦାହ । ସାଧାରଣ ଚିହ୍ନ ଓ ଲକ୍ଷଣ ମଧ୍ୟରେ ଜ୍ୱର, ଦୃତ ହୃତ୍‌ସ୍ପନ୍ଦନ ହାର, ଦୃତ ଶ୍ୱାସକ୍ରିୟା ହାର ଓ ଦ୍ୱିଧାଗ୍ରସ୍ତ ଉଲ୍ଲେଖନୀୟ । ଏହା ସ‌ହିତ ନିର୍ଦ୍ଦିଷ୍ଟ ସଂକ୍ରମଣର ଲକ୍ଷଣ ଥାଏ ଯେପରିକି ନିମୋନିଆ ସ‌ହିତ କାଶ କିମ୍ବା ବୃକ୍‌କ ସଂକ୍ରମଣ ସ‌ହିତ କଷ୍ଟଦାୟକ ମୂତ୍ରତ୍ୟାଗ । ଅଳ୍ପ ବୟସର ଯୁବକ, ବୃଦ୍ଧ ଓ ଦୂର୍ବଳ ଇମ୍ମ୍ୟୁନିଟିଗ୍ରସ୍ତ ଲୋକଙ୍କର କୌଣସି ନିର୍ଦ୍ଦିଷ୍ଟ ସଂକ୍ରମଣ ଲକ୍ଷଣ ଦେଖାଯାଇ ନ ପାରେ ତ‌ଥା ଦେହ ଉତ୍ତାପ ବେଶୀ ବଦଳରେ କମ୍ ରହେ । ସାଂଘାତିକ ସେପ୍ସିସ କୁହାଯାଏ ଯେତେବେଳେ ତାହାଦ୍ୱାରା ଦୂର୍ବଳ ଅଙ୍ଗ କାର୍ଯ୍ୟକାରୀତା ଥାଏ ଓ ସ୍ୱଳ୍ପ ରକ୍ତ ପ୍ରବାହ ହୁଏ । ନିମ୍ନ ରକ୍ତଚାପ, ରକ୍ତ ଲାକ୍ଟେଟ୍ ଆଧିକ୍ୟ କିମ୍ବା ସ୍ୱଳ୍ପ ମୂତ୍ରତ୍ୟାଗ ଇତ୍ୟାଦି ଲକ୍ଷଣମାନ ସ୍ୱଳ୍ପ ରକ୍ତ ପ୍ରବାହର ପ୍ରମାଣ ଦିଏ । ଯୁକ୍ତିସମ୍ମତ ଶୀରାମାଧମ ତରଳ ପଦାର୍ଥ ଦେବା ପରେ କୌଣସି ଉନ୍ନତି ନ ହେଲେ ସେପ୍ଟିକ୍ ସକ୍ କୁହାଯାଏ । ସଂକ୍ରମଣଦ୍ୱାରା ଇମ୍ମ୍ୟୁନ୍ ପ୍ରତିକ୍ରିୟା ପ୍ରଭାବିତ ହୋଇ ସେପ୍ସିସ କରାଏ । ଅଧିକାଂଶ ସମୟରେ ଜୀବାଣୁ ଏହାର କାରଣ ହେଲେ ମଧ୍ୟ କବକ ବା ଫିମ୍ପି, ଭୁତାଣୁ ଓ ପରଜୀବୀମାନେ ମଧ୍ୟ ଏହାର କାରଣ ହୋଇ ପାରନ୍ତି । ଫୁସ୍‌ଫୁସ୍, ମସ୍ତିଷ୍କ, ମୁତ୍ର ପ୍ରଣାଳୀ, ଚର୍ମ ଓ ଉଦର ଏହି ରୋଗର ପ୍ରାଥମିକ ସଂକ୍ରମଣ ସ୍ଥାନ । ଅଳ୍ପ ବୟସ ବା ବୃଦ୍ଧ, ମଧୁମେହ କିମ୍ବା କର୍କଟ ଯୋଗୁ ଦୂର୍ବଳ ଇମ୍ମ୍ୟୁନ ପ୍ରଣାଳୀ ହୋଇଥିଲେ ଓ ବଡ଼ ଆଘାତ କିମ୍ବା ଦଗ୍ଧ ଯୋଗୁ ଏହି ରୋଗ ସଙ୍କଟ ଅଧିକ ହୁଏ । ଶାରୀରିକ ପ୍ରଦାହ ପ୍ରତିକ୍ରିୟା ସିଣ୍ଡ୍ରୋମ୍  କୃତ ମାନ‌ଦଣ୍ଡରୁ ଅତି କମ୍‌ରେ ଦୁଇଟି ହେଲେ ଏହି ରୋଗ ସଂକ୍ରମଣ ଜନିତ ବୋଲି ନିର୍ଣ୍ଣୟ କରାଯାଇପାରେ । ଆଣ୍ଟବାୟୋଟିକ ଦେବା ପୂର୍ବରୁ ରକ୍ତ କଲ୍‌ଚର୍ କରିବାକୁ ସୁପାରିସ୍ କରାଯାଏ; କିନ୍ତୁ ରୋଗ ନିର୍ଣ୍ଣୟ ପାଇଁ ରକ୍ତ ସଂକ୍ରମଣ ଅନାବଶ୍ୟକ । ସଂକ୍ରମଣ ଅବସ୍ଥାନ ଚିହ୍ନଟ ନିମନ୍ତେ ମେଡିକାଲ ଇମେଜିଙ୍ଗ କରିବା ଆବଶ୍ୟକ । ସଦୃଶ ଲକ୍ଷଣ ଓ ଚିହ୍ନ ଅନ୍ୟ ରୋଗ ଯଥା ଆନାଫାଇଲାକ୍‌ସିସ୍, ଆଡ୍ରେନାଲ ଅଭାବ, ସ୍ୱଳ୍ପ ରକ୍ତ ଭଲ୍ୟୁମ୍, ହୃଦ୍‌ପାତ, ପଲ୍‌ମୋନାରି ଏମ୍ବୋଲିଜ୍ମରେ ଦେଖାଯାଏ । ସେପ୍ସିସ୍ ରୋଗ ସାଧାରଣତଃ ଶୀରାମାଧ୍ୟମ ତରଳ ପଦାର୍ଥ ଓ ଆଣ୍ଟିବାୟୋଟିକ ଦେଇ ଚିକିତ୍ସା କରାଯାଏ । ଅନେକ ସମୟରେ ରୋଗୀଙ୍କୁ ଇଣ୍ଟେନ୍‌ସିଭ୍ କେୟାର ୟୁନିଟରେ ରଖାଯାଏ । ରକ୍ତଚାପ ଅନୁରକ୍ଷଣ କରିବା ପାଇଁ ତରଳ ପଦାର୍ଥ ପ୍ରତିସ୍ଥାପନ ଯଥେଷ୍ଟ ନ ହେଲେ ଚାପ ବୃଦ୍ଧିକାରୀ ଔଷଧ ଦିଆଯାଏ । ଫୁସ୍‌ଫୁସ୍ ଓ ବୃକ୍‌କ ଅଙ୍ଗମାନଙ୍କ କାର୍ଯ୍ୟକୁ ସାହାଯ୍ୟ କରିବା ନିମନ୍ତେ ଯଥାକ୍ରମେ ମେକାନିକାଲ ଭେଣ୍ଟିଲେସନ ଓ ଡାଏଲିସିସ ଆବଶ୍ୟକ ହୋଇପାରେ । ଚିକିତ୍ସା ଗାଇଡ଼ କରିବା ନିମନ୍ତେ କେନ୍ଦ୍ରୀୟ ଶୀରା କାଥେଟର   ଓ ଧମନୀ କାଥେଟର   ଦିଆଯାଇ ପାରେ । ଅନ୍ୟ ପରିମାପ ଯେପରିକି କାର୍ଡ଼ିଆକ୍ ଆଉଟ୍‌ପୁଟ୍ ଓ ସୁପିରିଅର ଭେନା କାଭା ଅମ୍ଳଜାନ ସାଚୁରେସନ୍ ବ୍ୟବ‌ହାର କରାଯାଇପାରେ । ସେପ୍ସିସ୍ ରୋଗୀ ଡିପ ଭେନ ଥ୍ରୋମ୍ବୋସିସ୍, ସ୍ଟ୍ରେସ୍ ଘାଆ, ଚାପ ଘାଆ ଭଳି ଅବସ୍ଥାମାନଙ୍କର ପ୍ରତିଷେଧକ ବ୍ୟବସ୍ଥା ଆବଶ୍ୟକ କରିପାରେ ଯଦି ଅନ୍ୟ କୌଣସି ଅବସ୍ଥା ତାହା ରୋକୁ ନ ଥାଏ । ଅନେକ ରୋଗୀ ଇନସୁଲିନ  (ଔଷଧ) ନେଇ ରକ୍ତ ଶର୍କରା ନିୟନ୍ତ୍ରଣ କଲେ ଉପକୃତ ହୁଅନ୍ତି  । କର୍ଟିକୋସ୍ଟିରଏଡ୍ ବ୍ୟବ‌ହାରରେ ମତୈକ ନାହିଁ । ସାଂଘାତିକ ସେପ୍ସିସ୍ ନିମନ୍ତେ ଦିଆଯାଉଥିବା ଆକ୍ଟିଭେଟେଡ୍ ଡ୍ରୋଟ୍ରେକୋଗିନ୍   କିଛି ଉପକାରୀ ନ ଥିବା ଜଣାଯାଏ ଓ ଏହା ୨୦୧୧ ମସିହାରୁ ବଜାରରୁ କାଢ଼ି ନିଆଯାଇଛି । ଆଂଶିକ ଭାବେ ରୋଗର ଗମ୍ଭୀରତା ଉପରେ ଫଳାଫଳ ମୃତ୍ୟୁହାର ୩୦ % ହୋଇପାରେ, ସାଙ୍ଘାତିକ ଥିଲେ ୫୦ % ଓ ସେପ୍ଟିକ୍ ସକ୍ ଥିଲେ ୮୦ % ହୁଏ । ବିକାଶଶୀଳ ଦେଶମାନଙ୍କରୁ ତ‌ଥ୍ୟ ହାସଲ ନ ହେବା କାରଣରୁ ପୃଥିବୀର ସମୁଦାୟ ରୋଗୀ ସଂଖ୍ୟା ଜଣାଯାଇପାରୁ ନାହିଁ । ହିସାବରୁ ଜଣାଯାଏ ନିୟୁତ ନିୟୁତ ଲୋକ ପ୍ରତିବର୍ଷ ଏହି ରୋଗ ଭୋଗନ୍ତି । ବିକାଶଶୀଳ ଦେଶମାନଙ୍କରେ ପ୍ରତି ବର୍ଷ ଏକ ହଜାରରେ ପ୍ରାୟ 0.୨ରୁ ୩ ଲୋକ ଏହି ରୋଗ ଭୋଗନ୍ତି ଓ ଆମେରିକାରେ ପ୍ରାୟ ଏକ ନିୟୁତ ଲୋକ ଭୋଗନ୍ତି । ଏହି ରୋଗାକ୍ରାନ୍ତ ଲୋକଙ୍କ ହାର ବଢ଼ୁଛି । ମହିଳାମାନଙ୍କ ଅପେକ୍ଷା ପୁରୁଷଙ୍କୁ ଅଧିକ ରୋଗ ହୁଏ । ସେପ୍ଟିସେମିଆ, ଅଣୁଜୀବଦ୍ୱାରା ରକ୍ତ ବିଷାକ୍ତ ହେବା ଇତ୍ୟାଦି ଧାରଣା ଆଉ ନାହିଁ ଓ ବଦଳି ଯାଇଛି । ଏହି ରୋଗର ବର୍ଣ୍ଣନା ହିପୋକ୍ରେଟଙ୍କ କାଳରୁ ଲେଖା ଅଛି ।
ଶ୍ରବଣା ନକ୍ଷତ୍ର ଯୁକ୍ତ ପୂର୍ଣ୍ଣିମା ପଡ଼ୁଥିବା ଚାନ୍ଦ୍ରମାସକୁ ଶ୍ରାବଣ ମାସ  (ଶିରାବଣ ଓ ଶାବଣ ନାମରେ ମଧ୍ୟ ଜଣା) କୁହାଯାଏ  । ଏହାର ପୂର୍ବବର୍ତ୍ତୀ ମାସ ଆଷାଢ଼ ଓ ପରବର୍ତ୍ତୀ ମାସ ଭାଦ୍ରବ । ଏହି ମାସ ଓ ଏହାର ପୂର୍ବବର୍ତ୍ତୀ ମାସ ବର୍ଷା ଋତୁ । ଏହା ଓଡ଼ିଆ ହିନ୍ଦୁମାନଙ୍କର ଚତୁର୍ଥ ଚାନ୍ଦ୍ରମାନ ମାସ।
ଶ୍ୟାମଳଦାସ ଗାନ୍ଧୀ  (୧୮୯୭-୧୯୫୩) ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ ଥିଲେ, ଯିଏକି ଅରଜୀ ହୁକୁମତ ବା ଜୁନାଗଡ଼ ରାଜ୍ୟର ପୁରୁଧା ଥିଲେ  । ପ୍ରାରମ୍ଭିକ ଜୀବନ ଶ୍ୟାମଳ ଦାସ ଭାରତୀୟ ସ୍ୱାଧୀନତା ଆନ୍ଦୋଳନର ନେତା ମହାତ୍ମା ଗାନ୍ଧୀଙ୍କ ବଡ଼ ଭାଇ ଲକ୍ଷ୍ମୀଦାସ/କାଳିଦାସ କରମଚାନ୍ଦ ଗାନ୍ଧୀଙ୍କ ପୁଅ ଥିଲେ । ସେ ତାଙ୍କ ଦାଦ ମୋହନଦାସଙ୍କ ବଡ଼ ଅନୁଗାମୀ ଥିଲେ । ପ୍ରଥମେ ସେ ଜନ୍ମଭୂମି ନାମକ ଏକ ଗୁଜରାଟୀ ଖବର କାଗଜରେ କାମ କରୁଥିଲେ, ଯାହାକି ସନ୍ଧ୍ୟା ସମୟରେ ପ୍ରକାଶ ପାଉଥିଲା । ମାତ୍ର ପରେ କିଛି ମତପାର୍ଥକ୍ୟ ହେବାରୁସ ଏ ତାଙ୍କର ନିଜର ଖବର କାଗଜ ଛାପିବା ଆରମ୍ଭ କରିଥିଲେ, ଯାହକି ଥିଲା  "ବନ୍ଦେ ମାତରମ୍"  । ଜୁନାଗଡ଼କୁ ଭାରତରେ ମିଶେଇବା ୧୯୪୭ ମସିହାରେ ଯେତେବେଳେ ଜୁନାଗଡ଼ର ନବାବ ତାଙ୍କ ରାଜ୍ୟକୁ ପାକିସ୍ତାନରେ ମିଶେଇବାକୁ ଚାହିଁଲେ, ସେତେବେଳେ ଶ୍ୟାମଳଦାସ ଭାରତରେ ମିଶିବା ପାଇଁ ଜୁନାଗଡ଼ର ଜନତାଙ୍କଦ୍ୱାରା ଗଠକ କରାଯାଇଥିବା ସଂଘର ନେତୃତ୍ୱ ନେଇଥିଲେ ଏବଂ ଭାରତରେ ମିଶିବା ପାଇଁ ଜନମତ ଏକାଠି କରିଥିଲେ । ଯେତେବେଳେ ଭାରତୀୟ ସୈନ୍ୟ ଜୁନାଗଡ଼ର ମଙ୍ଗ୍ରୋଲ୍ ଏବଂ ମାନବଦାର ଭଳି ସ୍ଥାନରେ ପ୍ରବେଶ କଲେ, ସେତେବେଳେ ନବାବଙ୍କ ଦେୱାନ ସାର୍ ଶାଃ ନବାବ ଭୁଟ୍ଟୋଙ୍କ ଆମନ୍ତ୍ରଣ କ୍ରମେ ଶ୍ୟାମଳଦାସଙ୍କ ଉପସ୍ଥିତିରେ ଜୁନାଗଡ଼ ଭାରତରେ ମିଶିଥିଲା । ସ୍ମୃତି ଆଜି ଜୁନାଗଡ଼ ଏବଂ ଗୁଜରାଟ ରାଜ୍ୟର ଜଣେ ବୀର ତଥା ଦେଶପ୍ରେମୀ ଭାବରେ ଶ୍ୟାମଳଦାସ ଗାନ୍ଧୀଙ୍କୁ ସମସ୍ତ ମନେ ରଖିଛ୍ନତି । ତାଙ୍କ ନାମରେ ଅନେକ ବିଦ୍ୟାଳୟ, ସର୍ବସାଧାରଣ ଭିତ୍ତିଭୂମି ଏବଂ ଡାକ୍ତରଖାନା ନିର୍ମାଣ କରାଯାଇଛି । ମୁମ୍ବାଇର ସ୍ମାରକୀ ପ୍ରିନ୍ସେସ୍ ଷ୍ଟ୍ରିଟ୍‌କୁ ଶ୍ୟାମଳଦାସ ଗାନ୍ଧୀ ମାର୍ଗ ନାମରେ ନାମିକ କରାଯାଇଛି ।
ଯବକ୍ଷାରଜାନ ଏକ ରାସାୟନିକ ମୌଳିକ ଓ ଏହାର ପ୍ରତୀକ , ପରମାଣୁ କ୍ରମାଙ୍କ ୭ ।ବିଶୁଦ୍ଧ ଯବକ୍ଷାରଜାନ ସ୍ୱାଭାବିକ ଅବସ୍ଥାରେ ରଙ୍ଗହୀନ,ଗନ୍ଧହୀନ,ସ୍ୱାଦହୀନ ଓ ନିଷ୍କ୍ରିୟ ଧରଣର ଦ୍ୱିପରମାଣୁ ବିଶିଷ୍ଟ ଗ୍ୟାସ । ପୃଥୀବୀର ବାୟୁ ମନ୍ଡଳର ୭୮.୦୯ ପ୍ରତିଶତ ଗ୍ୟାସ ଯବକ୍ଷାରଜାନ । ଇତିହାସ ଓ ନାମକରଣ ଆବିଷ୍କାର- ଡାନିଏଲ୍‌ ରଦରଫୋର୍ଡ କେବେ-୧୭୭୨ କେଉଂଠି- ସ୍କଟଲାଣ୍ଡ/ ସ୍ୱିଡେନ୍‌ ବହୁଳତା: ବିଶ୍ୱ: 1000   ସୂର୍ଯ୍ୟ: 1000   ପୃଥିବୀ ପୃଷ୍ଠ : 25 ସମୁଦ୍ର: 4.41 ମାନବ ଶରୀର 2.6 107 1.2 107 ଉତ୍ପାଦନ ଧର୍ମ ଯବକ୍ଷାରଜାନ ଏକ ରଙ୍ଗହୀନ,ସ୍ୱାଦହୀନ ଓ ଗନ୍ଧହୀନ ଗ୍ୟାସ୍ ସମସ୍ଥାନିକ 13 [6 ] : : 9.965   : 2.220 13 . 14 [7 ] : 99.634% 7 15 [8 ] : 0.366% 8 ରାସାୟନିକ ପ୍ରତିକ୍ରିୟା ଯବକ୍ଷାରଜାନ ଚକ୍ର ଆଧାର ସହାୟକ ପୁସ୍ତିକା ,  (2011).  ' : - 978-0-19-960563-7. ଆହୁରି ପଢନ୍ତୁ , .; , .  (1999).  (2 .). : . 0-03-022318-0.  " " . 2003-10-20. ବାହାର ଲିଙ୍କ   ?
ମେଥଆମ୍ଫେଟାମିନ ହେଉଛି ଏକ କେନ୍ଦ୍ରୀୟ ସ୍ନାୟୁ ପ୍ରଣାଳୀ   ଉତ୍ତେଜକ ଯାହା ମୁଖ୍ୟତଃ ଏକ ମନୋରଞ୍ଜନକାରୀ ଔଷଧ ଭାବରେ ବ୍ୟବହୃତ ହୁଏ ଏବଂ ଧ୍ୟାନାଭାବ ଓ ଅତିସକ୍ରିୟତା ବିକାର, ନିଦ୍ରେବେଶ ଏବଂ ମୋଟାପଣର ଚିକିତ୍ସା ପାଇଁ ବ୍ୟବହୃତ ହୁଏ । ମେଦବହୁଳତା ପାଇଁ ବ୍ୟବହାର ଆଉ ସୁପାରିଶ କରାଯାଏ ନାହିଁ  ଯେତେବେଳେ ପାଟିର ପ୍ରଭାବ 30 ମିନିଟ୍ ମଧ୍ୟରେ ଆରମ୍ଭ ହୁଏ ଏବଂ 24 ଘଣ୍ଟା ପର୍ଯ୍ୟନ୍ତ ରହିପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ଖାର ହୃତ୍‌ସ୍ପନ୍ଦନ, ମନୋବଳ ବୃଦ୍ଧି, ଶୋଇବାରେ ଅସୁବିଧା, କମ୍ପନ, ତରଳ ଝାଡ଼ା ଏବଂ ଯୌନ ସମସ୍ୟା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସାଇକୋସିସ୍, ମାନିଆ, ବାତ, ଶରୀରର ଉଚ୍ଚ ତାପମାତ୍ରା ଏବଂ ଟିକ୍ସ ହୋଇପାରେ । ଅପବ୍ୟବହାରରେ ଉଚ୍ଚ ବିପଦ ଆଶଙ୍କା ଅଛି; ଯଦିଓ ବ୍ୟବହାରରୁ ସିଧାସଳଖ ମୃତ୍ୟୁ ବିରଳ ଅଟେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁକୁ କ୍ଷତି ପହଞ୍ଚାଇପାରେ ଏବଂ ସ୍ତନ୍ୟପାନ କରାଇବା ପରାମର୍ଶ ଦିଆଯାଇନଥାଏ । ଏହା ଏକ ଆମ୍ଫେଟାମିନ ପରିବାରର ଔଷଧ । ଏହା ୧୯୮୩ରେ ଆବିଷ୍କୃତ ହୋଇଥିଲା ଏବଂ ପ୍ରଥମେ ୧୯୧୯ ମସିହାରେ ଉତ୍ପାଦିତ ହୋଇଥିଲା । ନିଶା ଭାବରେ ଏହାକୁ ଶୁଙ୍ଘାଯାଏ, ଖିଆଯାଏ, ଇଞ୍ଜେକସନ ଆକାରରେ ଦିଆଯାଏ କିମ୍ବା ଧୂମପାନ ହୋଇପାରେ । ଏହାକୁ ଏକ ଅନୁସୂଚୀତ ନିୟନ୍ତ୍ରିତ ସିଡ୍ୟୁଲ ୨ ପଦାର୍ଥ ଭାବରେ ବର୍ଗୀକୃତ କରାଯାଇଛି । ଅନେକ ଦେଶରେ ମେଥଆମ୍ଫେଟାମିନ ଉତ୍ପାଦନ, ବଣ୍ଟନ ଏବଂ ଧାରଣ ସୀମିତ କିମ୍ବା ନିଷେଧ ହୋଇଛି । ୟୁରୋପରେ ୨୦୧୮ ମସିହାରେ ବେଆଇନ ଯୋଗାଣ ପାଇଁ ଗ୍ରାମ ପିଛା ପ୍ରାୟ ୧୭ରୁ ୬୪ ୟୁରୋ ଖର୍ଚ୍ଚ ହୁଏ । ୨୦୧୯ରେ ପ୍ରାୟ ୨୭ ନିୟୁତ ଲୋକ ଆମ୍ଫେଟାମାଇନ୍ ବ୍ୟବହାର କରିଥିଲେ ଅଧିକାଂଶ ଲୋକ ମିଥାମଫେଟାମାଇନ୍ ବ୍ୟବ‌ହାର କରିଥିଲେ ।
ଆଟ୍ରିଓଭେଣ୍ଟ୍ରିକୁଲାର ରିଏଣ୍ଟ୍ରାଣ୍ଟ ଟାକିକାକାର୍ଡିଆ  , ଏକ ପ୍ରକାର ଅସ୍ୱାଭାବିକ ଦୃତ ହୃଦ୍‌ଗତି ରୋଗ । ଲକ୍ଷଣଗୁଡ଼ିକରେ ପାଲପିଟେସନ, ହାଲୁକା ମୁଣ୍ଡ ଏବଂ ଛାତି ଅସ୍ୱାଭାବିକତା ହୋଇପାରେ  ହୃଦଗତି ପ୍ରତି ମିନିଟରେ ୧୫୦ରୁ ୨୫୦ ଥର ସହିତ ହଠାତ୍ ଆରମ୍ଭ ହୁଏ  ଜଟିଳତା ବିରଳ ଅଟେ । ଏହା ଏକ ପ୍ରକାର ପାରୋକ୍ସିସମାଲ୍ ସୁପ୍ରାଭେଣ୍ଟ୍ରିକୁଲାର ଟାକିକାର୍ଡିଆ   ରୋଗ । କାରଣଗୁଡ଼ିକ ହେଉଛି ଉଲ୍ଫ-ପାର୍କିନସନ-ହ୍ୱାଇଟ ସିଣ୍ଡ୍ରୋମ୍   । ଅନ୍ତର୍ନିହିତ କ୍ରିୟାବିଧିରେ ଏକ ଆନୁଷଙ୍ଗିକ ପଥ୍ ଅନ୍ତର୍ଭୁକ୍ତ ଯାହାକି ବୈଦୁତିକ ସଙ୍କେତକୁ ହୃଦୟର ଉପର ଏବଂ ତଳ ଚାମ୍ବର ମଧ୍ୟରେ ଏଭି ନୋଡ ବାହାରେ ଯାତ୍ରା କରିବାକୁ ଅନୁମତି ଦେଇଥାଏ । ଏହାର ଦୁଇଟି ପ୍ରକାର ଅଛି: ଅର୍ଥୋଡ୍ରୋମିକ୍ ଯେଉଁଥିରେ ସଙ୍କେତ ନିଳୟରୁ ଅଳିନ୍ଦ ପର୍ଯ୍ୟନ୍ତ ଆନୁଷଙ୍ଗିକ ପଥ ଦେଇ ଗତି କରେ ଏବଂ କ୍ୟୁଆରଏସ କମ୍ପ୍ଲେକ୍ସ ସାଧାରଣତ ସଂକୀର୍ଣ୍ଣ ଏବଂ ଆଣ୍ଟିଡ୍ରୋମିକ୍ ଥାଏ ଯେଉଁଥିରେ ସିଗନାଲ୍ ଆଟ୍ରିଆରୁ ଭେଣ୍ଟ୍ରିକଲ୍ ଏବଂ   କମ୍ପ୍ଲେକ୍ସ ପର୍ଯ୍ୟନ୍ତ ବିସ୍ତୃତ  ସ୍ଥାୟୀ ଜଙ୍କସନାଲ ରିଏଣ୍ଟ୍ରାଣ୍ଟ ଟାକିକାର୍ଡିଆ   ହେଉଛି ଏକ ପ୍ରକାର ଅର୍ଥୋଡ୍ରୋମିକ୍ ଏଭିଆରଟି   । ପ୍ରାରମ୍ଭିକ ଚିକିତ୍ସା, ଯେଉଁମାନେ ଅନ୍ୟଥା ସ୍ଥିର ଅଟନ୍ତି, ଭାଗାଲ୍ ମାନୋଭର କରାଯାଏ । ଏହା ପ୍ରଭାବଶାଳୀ ନ ହେଲେ ଆଡେନୋସିନ ବ୍ୟବହାର କରାଯାଇପାରେ । ଅନ୍ୟାନ୍ୟ ପଦକ୍ଷେପଗୁଡ଼ିକରେ ଭେରାପାମିଲ୍, ପ୍ରୋକେନାମାଇଡ୍, କିମ୍ବା ବିଟା ବ୍ଲକର୍ ଦିଆଯାଇପାରେ । ଯଦି ଏହା ପ୍ରଭାବଶାଳୀ ନୁହେଁ କିମ୍ବା ବ୍ୟକ୍ତି ଅସ୍ଥିରତା ଅଛି ତେବେ ବୈଦୁତିକ କାର୍ଡିଓଭର୍ସନ୍ କରାଯାଇପାରେ । ରେଡିଓଫ୍ରିକ୍ୱେନ୍ସି ଆବ୍ଲେସନ୍ ସହିତ ବାରମ୍ବାର ଆକ୍ରମଣକୁ ରୋକାଯାଇପାରେ । ଯେଉଁମାନଙ୍କରେ ଆବ୍ଲାସନ ସମ୍ଭବ ନୁହେଁ ତାଙ୍କର ଫ୍ଲେକ୍ନାଇଡ୍ ବ୍ୟବ‌ହାର କରାଯାଏ । ଏଭିଆରଟି ଏକ ଅସାଧାରଣ ରୋଗ ଯେଉଁଥିରେ ୧%ରୁ କମ୍ ଲୋକ ପ୍ରଭାବିତ ହୁଅନ୍ତି । ଯେତେବେଳେ ପ୍ରାୟ ୦.୨ % ଲୋକଙ୍କର ଇସିଜିରେ ଡବ୍ଲ୍ୟୁପିଡବ୍ଲ୍ୟୁ ଥାଏ, ସେମାନେ ସମସ୍ତେ ଏଭିଆରଟି   ପରି ଦ୍ରୁତ ହୃଦସ୍ପନ୍ଦନ ବିକାଶ କରନ୍ତି ନାହିଁ । ନୋଡାଲ୍ ରେଣ୍ଟାଣ୍ଟ ଟାଚାଇକାର୍ଡିଆ   ପରେ ଏହା ହେଉଛି ଦ୍ୱିତୀୟ ସାଧାରଣ ପ୍ରକାରର ପିଏସଭିଟି    ପ୍ରାୟତ ୯ରୁ 37 ବର୍ଷ ବୟସରେ ଏହି ରୋଗ ହୋଇଥାଏ। ୧୮୯୩ ମସିହାରେ ସ୍ଟାନଲେ କେଣ୍ଟ ପ୍ରଥମେ ଏହାର ଆନୁସଙ୍ଗିକ ପଥ ଥିବା କଥା ବର୍ଣ୍ଣନା କରିଥିଲେ ଓ ୧୯୩୦ରେ ଲୁଇ ଉଲ୍ଫ, ଜନ ପାର୍କିନସନ ଓ ପଲ ଡୁଡଲେ ହ୍ୱାଇଟ ଲକ୍ଷଣ ବିଷୟରେ ଲେଖିଥିଲେ ।
ଭିଜା ମାଟିର ସ୍ୱର୍ଗ, ୨୦୨୨ ମସିହାରେ ଓଟିଟିରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅକ୍ଷୟ କୁମାର ପରିଜା । ନନ୍ଦଲାଲ ମହାପାତ୍ର ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଆଶୁତୋଷ ମହାପାତ୍ର । ନିର୍ଦ୍ଦେଶକ ମନମୋହନ ମହାପାତ୍ର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ମିହିର ଦାସ, ଗାର୍ଗୀ ମହାନ୍ତି, ବିଜୟିନୀ ମହାନ୍ତି । ମହେଶ ଭୋଳ, ପ୍ରୀତିରଞ୍ଜନ ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଜାନୁଆରୀ ୧୩ ତାରିଖରେ କଞ୍ଚାଲଙ୍କାରେ ମୁକ୍ତିଲାଭ କରିଥିଲା । ୨୦୧୮ ମସିହାରେ ଏହି କଥାଚିତ୍ରଟି ରାଜ୍ୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ଚଳଚ୍ଚିତ୍ର ପୁରସ୍କାର ପାଇଥିଲା । ଅଭିନୟ ମିହିର ଦାସ ଗାର୍ଗୀ ମହାନ୍ତି ବିଜୟିନୀ ମହାନ୍ତି ମହେଶ ଭୋଳ ପ୍ରୀତିରଞ୍ଜନ ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ କିଶଲୟ ରାୟ ।
ମାଙ୍କାକାର୍ ଏକ ଭାରତୀୟ ଜନଗଣନା ସହର   ଅଟେ । ଏହା ଆସାମର ଧୁବ୍ରି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାଙ୍କାକାର୍ ସହରର ମୋଟ ଜନସଂଖ୍ୟା ୨୮୭୭୧ ଅଟେ । ସେଥି ମଧ୍ୟରୁ ୫୦.୮୬% ଜଣ ପରୁଷ ହୋଇଥିବା ବେଳେ ୪୯.୧୪% ଜଣ ନାରୀ ଅଟନ୍ତି । ମାଙ୍କାକାର୍ର ସାକ୍ଷରତା ହାର ୫୨.୬୪% ଅଟେ । ଏହା ଜାତୀୟ ହାରଠାରୁ ୧୨.୨୦% ପ୍ରତିଶତ କମ ଅଟେ । ସେଥିରୁ ୨୯.୬୦% ପ୍ରତିଶତ ପୁରୁଷ ଓ ୨୩.୦୪% ନାରୀ ଅଟନ୍ତି । ୧୯.୩୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ମାଙ୍କାକାର୍ର ସରକାରୀ ଭାଷା ଅଟେ ।
ବେଲା ମିତ୍ର,  (୧୯୨୦ - ୩୧ ଜୁଲାଇ ୧୯୫୨) ଝାଂସୀ ରାଣୀର ସେନାଦଳ, ଭାରତୀୟ ଜାତୀୟ ସେନାର ମହିଳା ସେନାଦଳ ଏବଂ ସାମାଜିକ କର୍ମୀ ସହିତ ଜଡିତ ଜଣେ ବଙ୍ଗୀୟ ବିପ୍ଳବୀ ଥିଲେ  । ପରିବାର ମିତ୍ର କୋଡାଲିଆରେ ଅମିତା ଏବଂ ବେଲା ବୋଷ ନାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସୁରେଶ ଚନ୍ଦ୍ର ବୋଷ ଥିଲେ । ସେ ସୁଭାଷ ଚନ୍ଦ୍ର ବୋଷଙ୍କ ଝିଆରୀ ଥିଲେ । ସେ ୧୯୩୬ ମସିହାରେ ସ୍ୱାଧୀନତା ସଂଗ୍ରାମୀ ହରିଦାସ ମିତ୍ରଙ୍କୁ ବିବାହ କରିଥିଲେ । ପରେ ହରିଦାସ ପଶ୍ଚିମବଙ୍ଗ ବିଧାନ ସଭାର ବାଚସ୍ପତି ହୋଇଥିଲେ । ସେମାନଙ୍କ ପୁଅ ଅମିତ ମିତ୍ର ଜଣେ ଅର୍ଥନୀତିଜ୍ଞ ତଥା ପଶ୍ଚିମବଙ୍ଗ ରାଜ୍ୟର ବର୍ତ୍ତମାନର ଅର୍ଥମନ୍ତ୍ରୀ ଅଟନ୍ତି । କାର୍ଯ୍ୟକଳାପ ୧୯୪୦ ମସିହା ପରଠାରୁ ମିତ୍ର ବ୍ରିଟିଶ ବିରୋଧୀ ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରିଥିବାବେଳେ ସୁଭାଷ ଚନ୍ଦ୍ର ବୋଷ ଭାରତୀୟ ଜାତୀୟ କଂଗ୍ରେସର ରାମଗଡ ଅଧିବେଶନ ଛାଡିଥିଲେ । ତାଙ୍କ ସ୍ୱାମୀ ହରିଦାସ ମିତ୍ର ଆଜାଦ ହିନ୍ଦ ଫୌଜ ଗୁପ୍ତ ସେବା ଦଳର ସଦସ୍ୟ ଥିଲେ । ଶ୍ରୀମତୀ ମିତ୍ର ଭାରତୀୟ ଜାତୀୟ ସେନାରେ ଯୋଗ ଦେଇ ଝାଂସୀ ରାଣୀ ସୈନ୍ୟଦଳ ବିଭାଗରେ କାର୍ଯ୍ୟ କରିଥିଲେ । ସେ ଭାରତ ବାହାରୁ ଆସିଥିବା ବିପ୍ଳବୀମାନଙ୍କୁ ଆଶ୍ରୟ ଦେଇଥିଲେ, ଆଜାଦ ହିନ୍ଦ ରେଡିଓର ଟ୍ରାନ୍ସମିଟର ପରିଚାଳନା କରିଥିଲେ ଏବଂ ୧୯୪୪ ମସିହା ଜାନୁଆରୀରୁ ଅକ୍ଟୋବର ମାସ ପର୍ଯ୍ୟନ୍ତ କୋଲକାତାରୁ ସିଙ୍ଗାପୁରକୁ ସୂଚନା ପଠାଇଥିଲେ। ଯେତେବେଳେ ତାଙ୍କ ସ୍ୱାମୀ ହରିଦାସ ମିତ୍ରଙ୍କୁ ଗିରଫ କରାଯାଇ ୨୧ ଜୁନ ୧୯୪୫ ମସିହାରେ ମୃତ୍ୟୁଦଣ୍ଡ ଦିଆଯାଇଥିଲା, ସେତେବେଳେ ସେ ପୁନାକୁ ଯାଇ ମହାତ୍ମା ଗାନ୍ଧୀଙ୍କୁ ବ୍ରିଟିଶ ସରକାରକୁ ନିର୍ଦ୍ଦୋଷରେ ଖଲାସ କରିବା ପାଇଁ ପ୍ରାର୍ଥନା କରିଥିଲେ । ଗାନ୍ଧୀ ଭାରତର ତତ୍କାଳୀନ ରାଜପ୍ରତିନିଧି ଲର୍ଡ ୱେଭେଲଙ୍କୁ ମୃତ୍ୟୁ ଦଣ୍ଡାଦେଶ ପାଇଁ ଚିଠି ଲେଖିଥିଲେ ଏବଂ ପରବର୍ତ୍ତୀ ସମୟରେ ହରିଦାସ ମିତ୍ର ଅନ୍ୟ ତିନିଜଣ ସ୍ୱାଧୀନତା ସଂଗ୍ରାମୀ ଜ୍ୟୋତିଷ ବସୁ, ଅମର ସିଂ ଗିଲ ଏବଂ ପବିତ୍ର ରାୟଙ୍କ ସହ ମୁକ୍ତ ହୋଇଥିଲେ । ଉତ୍ତରାଧିକାରୀ ୧୯୫୨ ମସିହାରେ ଶ୍ରୀମତୀ ମିତ୍ରଙ୍କର ଦେହାନ୍ତ ହୋଇଥିଲା । ହାୱାର ଜିଲ୍ଲାର ବେଲାନଗର ରେଳ ଷ୍ଟେସନ ୧୯୫୮ ମସିହାରେ ତାଙ୍କ ନାମରେ ନାମିତ ହୋଇଥିଲା । ଏହା ହେଉଛି ଭାରତର ପ୍ରଥମ ରେଳ ଷ୍ଟେସନ ଯାହା କୌଣସି ଭାରତୀୟ ମହିଳାଙ୍କ ନାମରେ ନାମିତ ହୋଇଥିଲା ।
କେଶା ରୋଜ୍ ସେବେର୍ତ୍   - - - - ;  ଜନ୍ମ " ୧ ମାର୍ଚ୍ଚ ୧୯୮୭ ; ଜଣେ ଆମରିକାର କଣ୍ଠଶିଳ୍ପୀ, ଗୀତିକାର ଏବଂ ଅଭିନେତ୍ରୀ, ଯିଏକି କେଶା ଭାବରେ ପରିଚିତା । ୨୦୦୫ରେ ମାତ୍ର ୧୮ ବର୍ଷ ବୟସରେ କେଶା କେମୋସବେ ରେକର୍ଡ଼ସ୍ ପାଇଁ କାମ କରିବା ଆରମ୍ଭ କରିଥିଲେ ଏବଂ ଏକ ରାଜିନାମା ସ୍ୱାକ୍ଷର କରିଥିଲେ । ୨୦୦୯ର ପ୍ରଥମ ଭାଗରେ କେଶାଙ୍କୁ ତାଙ୍କର ପ୍ରଥମ ବଡ଼ ସଫଳତା ମିଳିଥିଲା । ଯେତେବେଳେ ସେ ଆମେରିକାର ରାପର୍ ଫ୍ଲୋ ରିଡାଙ୍କ ସ‌ହ ଏକ ଗୀତ ରାଇଟ୍ ରାଉଣ୍ଡରେ କାର୍ଯ୍ୟ କରିଥିଲେ, ସେତେବେଳେ କେଶା ଅଧିକ ଲୋକପ୍ରିୟତା ପାଇଥିଲେ । କେଶାଙ୍କର ଗୀତ ଏବଂ ତାଙ୍କ ପାଇଁ ତାଙ୍କର ପ୍ରଥମ ଆଲବମ୍ ଆନିମାଲ୍ ୨୦୦୯ ଏବଂ ୨୦୧୦ରେ ଅନେକ ଦେଶରେ ବ‌ହୁଳ ସଫଳତା ପାଇଥିଲା । ଏହା ପରେପରେ ସେ ଆଉ ତିନୋଟି ଆଲବମ୍‌ରେ ଏକା ହିଁ କାମ କରିଥିଲେ । ଏହି ଆଲବମ୍‌ଗୁଡ଼ିକ ହେଲା ଟିକ୍ ଟକ୍, ଉଇ ଆର୍ ହୁ ଉଇ ଆର୍ ଏବଂ ଟିମ୍ବର୍ । ଟିମ୍ବର୍‌ରେ ପିଟ୍‌ବୁଲ୍ ମଧ୍ୟ କାର୍ଯ୍ୟ କରିଥିଲେ । ଏକା ସମୟରେ ସେ ଅନ୍ୟ କଳାକାରମାନଙ୍କ ପାଇଁ ଗୀତ ଲେଖିଥିଲେ ଏବଂ ନିଜର ଆଲବମ୍‌ରେ ମଧ୍ୟ କାର୍ଯ୍ୟ କରିଥିଲେ । ସେ ବ୍ରିଟେନୀ ସ୍ପିୟରସ୍‌ଙ୍କ ପାଇଁ ଟିଲ୍ ଦ ୱାରଲ୍ଡ ଏଣ୍ଡସ୍। ୨୦୧୨ରେ ତାଙ୍କର ୨ୟ ଷ୍ଟୁଡ଼ିଓ ଆଲବମ୍ ୱାରିଅର୍ ମୁକ୍ତିଲାଭ କରିଥିଲା । ଏହାପରେ ଲଗାତାର ଆଠଟି ଆଲବମ୍ ସଫଳ ହୋଇଥିଲା । ତାଙ୍କର ଆଲବମ୍ ଟିକ୍ ଟକ୍ ସେତେବେଳେ ସବୁଠାରୁ ଅଧିକ ବିକ୍ରି ହୋଇଥିଲା । ଏହି ଆଲବମ୍‌ଟି ସାରା ବିଶ୍ୱରେ ୧୬.୫ କୋଟିରୁ ଅଧିକ ବିକ୍ରି ହୋଇଥିଲା । ୨୦୧୩ ମସିହାରୁ କେଶା ଏବଂ ତାଙ୍କର ପୂର୍ବତନ ପ୍ରଯୋଜକ ଡ. ଲୁକେଙ୍କର ଆଇନତଃ ବିବାଦ ଲାଗିରହିଛି । ଏହି ବିବାଦ ଉଭୟ କେଶା ଏବଂ ଲୁକେଙ୍କର ତରଫରୁ ରୁଜ୍ଜୁ ହୋଇଛି । କେଶା ଲୁକେଙ୍କ ଉପରେ ଶାରିରୀକ, ମାନସିକ ଏବଂ ଯୌନ ଅତ୍ୟାଚାର ସ‌ହ ପାଉଣାର ଭେଦଭାବ କରିବାର ଅଭିଯୋଗ କରିଥିଲେ । ତେଣେ ଲୁକେ ମଧ୍ୟ କେଶାଙ୍କ ଉପରେ ଚୁକ୍ତିରେ ଖିଲାପ ଏବଂ ମାନହାନୀ ମୋକଦ୍ଦମା ଆଣିଥିଲେ । ଏହି ମୋକଦ୍ଦମା ସମୟରେ କେଶା ମାତ୍ର କେବଳ ଗୋଟିଏ ଗୀତ ନିର୍ମାଣ କରିବାରେ ସଫଳ ହୋଇଥିଲେ । ଏହାପରେ ସେ ୨୦୧୭ ମସିହାରେ ତାଙ୍କରୁ ତୃତୀୟ ଷ୍ଟୁଡ଼ିଓ ଆଲବମ୍ ନିର୍ମାଣ କରି ମୁକ୍ତିଲାଭ କରାଇଥିଲେ । ଏହି ଆଲବମ୍‌ଟି ଥିଲା ରେନ୍‌ବୋ । ଏହି ଆଲବମ୍‌ଟିର ଶୀର୍ଷକ ଗୀତଟି ଏବଂ ପ୍ରେୟିଙ୍ଗ୍ ଗୀତଟି ଗ୍ରାମି ପୁରସ୍କାର ପାଇଁ ମନୋନୀତ ହୋଇଥିଲା । କେଶା ଅନେକ ପୁରସ୍କାର ପାଇବା ସ‌ହ ଅନେକ ପୁରସ୍କାର ପାଇଁ ମନୋନୀତ ହୋଇଥିଲେ । ସେ ୨୦୧୦ ମସିହାରେ ଏମ୍‌ଟିଭି ଇଉରୋପ୍ ସଙ୍ଗୀତ ପୁରସ୍କାରରେ ଶ୍ରେଷ୍ଠ କଳାକାର ପୁରସ୍କାର ପାଇଥିଲେ । ୨୦୧୩ ନଭେମ୍ବର ସୁଦ୍ଧା ତାଙ୍କର ଗୀତ ଯୁକ୍ତରାଷ୍ଟ୍ର ଆମେରିକାରେ ୬କୋଟି ପାଖାପାଖି ବିକ୍ରି ହୋଇଥିଲା ଏବଂ ସମଗ୍ର ବିଶ୍ୱରେ ୭.୬ କୋଟିରୁ ଅଧିକ ବିକ୍ରି ହୋଇଥିଲା ।
ଆଟଲାଣ୍ଟୋସରସ୍ ଆଟଲାଣ୍ଟୋସରସ୍ ହେଉଛି ସରୋପଡ଼୍ ପ୍ରଜାତିର ଏକ ଡାଇନୋସର । ଏଥିରେ କେବଳ ଗୋଟିଏ ହିଁ ଜାତି ଅଛି  "ଆଟଲାଣ୍ଟୋସରସ୍ ମଣ୍ଟାନସ୍"  ଯାହାର ଜୀବାଶ୍ମ ଯୁକ୍ତରାଷ୍ଟ୍ରର କଲୋରାଡ଼ୋର ମରିସନ୍ ଶିଳା ସଂରଚନାରୁ ମିଳିଥିଲା । ଜୀବାଶ୍ମଟି ଆର୍ଥର ଲେକ୍ସ୍ଙ୍କଦ୍ୱାରା ଅବିଷ୍କୃତ ହୋ‍ଇଥିଲା । ୟେଲ୍ ବିଶ୍ୱବିଦ୍ୟାଳୟର ପୁରାତତ୍ତ୍ୱ ପ୍ରାଧ୍ୟାପକ ଅଥ୍‌ନିଏଲ ଚାର୍ଲ୍ସ୍ ମାର୍ଶ୍ ଏହାକୁ ପ୍ରଥମ କରି ୧୮୭୭ରେ ବର୍ଣ୍ଣନା କରିଥିଲେ । ସେ ପ୍ରଥମେ ଏହାର ନାଁ ରଖିଥିଲେ ଟାଇଟାନୋସରସ୍ ମଣ୍ଟାନସ୍ କିନ୍ତୁ ସେ ପରେ ଜାଣିବାକୁ ପାଇଲେ ଯେ ଏହି ନାଁଟି ସେହି ବର୍ଷ ଅନ୍ୟ ଏକ ସରୋପଡ଼୍ ପ୍ରଜାତିକୁ ବର୍ଣ୍ଣନା କରିବାରେ ବ୍ୟବହୃତ ହୋଇ ସାରିଛି ତେଣୁ ସେ ନାଁକୁ ଆଟଲାଣ୍ଟୋସରସ୍କୁ ବଦଳାଇ ଦେଲେ । ପ୍ରଥମତଃ ଜୀବାଶ୍ମଟି ତାର ବିଶାଳ ଆକାର ଓ ମେରୁ ହାଡ଼ରେ ଥିବା ପ୍ଲ୍ୟୁରୋସିଲ  (ପବନ ଥିବା କ୍ଷୁଦ୍ର କୋଠରୀ)ଦ୍ୱାରା ଚିହ୍ନଟ ହୋ‍ଇଥିଲା  । କିନ୍ତୁ ପ୍ରକୃତରେ ଏହି ବିଶେଷତ୍ୱ ଗୁଡ଼ିକ ସମସ୍ତ ସରୋପଡ଼୍ ପ୍ରଜାତି ଡାଇନୋସରରେ ଦେଖାଯାଏ । ତେଣୁ ଆଟଲାଣ୍ଟୋସରସ୍ର ଯେଉଁ ଦୁଇଟି ମେରୁହାଡ଼ ରହିଛି ତାହା ଗୋଟେ ଅଲଗା ଜାତିର କିମ୍ବା ଅନ୍ୟ କେଉଁ ସରୋପଡ଼୍ର ତାହା ନିଶ୍ଚିତ ଭବେ କହିହେବ ନାହିଁ । ଏଣୁ ଏହା ଏକ । ଯଦିଓ କିଛି ବିଶେଷଜ୍ଞ ଏହାକୁ ଆପାଟୋସରସ୍ ଆଜାକ୍ସର ଅନ୍ୟ ନାମ ବୋଲି ମାନନ୍ତି ।
ନେଘେରିଟିଂ ଶିବ ଦୌଲ                 ଆସାମ, ଭାରତର ଦେରଗାଁରେ ଅବସ୍ଥିତ ଏକ ହିନ୍ଦୁ ମନ୍ଦିର । ପାହାଡ଼   ଉପରେ ଅବସ୍ଥିତ ୩୭ ନମ୍ବର ଜାତୀୟ ରାଜପଥଠାରୁ ଦେଢ କିମି ଦୂରରେ ଆସାମରେ ଗୋଳାଘାଟ ଜିଲ୍ଲାରେ ଥିବା ଏହି ମନ୍ଦିର ପ୍ରଥମେ ଦୀମାସା କଚାରିସ ରାଜତ୍ୱ ସମୟରେ ୮ମ -୯ମ ଶତାବ୍ଦୀରେ ତିଆରି ହୋଇଥିଲା । ପରବର୍ତ୍ତୀ କାଳରେ ପ୍ରାକୃତିକ ଦୁର୍ବିପାକରେ ଏହି ମନ୍ଦିର ଧ୍ୱଂସ ହୋଇଯାଇଥିଲା । ୧୯୬୫ ମସିହାରେ ଏହା ଆହୋମ ରାଜା ସ୍ୱର୍ଗଦେଓ ରାଜେଶ୍ୱର ସିଂହ   ତୋଳେଇଥିଲେ । ବିଖ୍ୟାତ ସ୍ଥପତି ଘନଶ୍ୟାମ ଖୋନିକର ଏହି ମନ୍ଦିର ନିର୍ମାଣ ଦାୟିତ୍ୱରେ ଥିଲେ । ଇତିହାସ ମନ୍ଦିରରେ ଲାଗିଥିବା ସମସ୍ତ ପଥର ଦିହିଙ୍ଗ   ନଦୀ କୂଳରେ ଆଗରୁ ଥିବା ବିଶ୍ୱାସ କରାଯାଏ । ପ୍ରାକୃତିକ ଦୁର୍ବିପାକ ହେତୁ ମନ୍ଦିର ନଷ୍ଟ ହୋଇଯାଇଥିଲା ଓ ତାହାର ଧ୍ୱଂସାବଶେଷ ଗଜପନେମରର   ଗଭୀର ଜଙ୍ଗଲରୁ ମିଳିଥିଲା । ଦିହିଙ୍ଗ ନଦୀ ତାହାର ଗତିପଥ ପୁନର୍ବାର ବଦଳେଇ ମନ୍ଦିରକୁ ନଷ୍ଟ କରିଦେଲା ଓ ପାଣିରେ ମିଶିଗଲା । ଜଣେ ଶିବ ଭକ୍ତ ନଦୀର ଅଗଭୀର ଜଳରେ ଥିବା ମନ୍ଦିର ଭଗ୍ନାବଶେଷ ତଥା ଲିଙ୍ଗ ଉଦ୍ଧାର କରିଥିଲେ ଯାହାକୁ ଅଧୁନା ଶୀତଳ ନଘେରି କୁହାଯାଏ । ଆହୋମ ରାଜା ରାଜେଶ୍ୱର ସିଂହ  (୧୭୫୧-୧୭୬୯) ସେହି ଲିଙ୍ଗକୁ ସେଠାରୁ ଆଣି ଏଠାରେ ମନ୍ଦିର ତିଆରି କରି ଲିଙ୍ଗ   ସ୍ଥାପନ କରି ରଖିଲେ  । ସ୍ଥାପତ୍ୟ ମୁଖ୍ୟ ମନ୍ଦିର ଚାରି ପାଖରେ ବିଷ୍ଣୁ, ଗଣେଶ, ସୂର୍ଯ୍ୟ ଓ ଦୁର୍ଗା ନାମକ ଚାରୋଟି ମନ୍ଦିର ଅଛି । ମୁଖ୍ୟ ମନ୍ଦିରରେ ତିନି ଫୁଟ ବ୍ୟାସ ବିଶିଷ୍ଟ ଏକ ବନଲିଙ୍ଗ ସ୍ଥାନିତ ହୋଇଛି । କିମ୍ବଦନ୍ତୀ ଅନୁସାରେ ସେହି ସ୍ଥାନରେ  ଉର୍ବ  ନାମକ ଜଣେ ଋଷି ଏକ ଦ୍ୱିତୀୟ କାଶୀ ନିର୍ମାଣ କରିବା ନିମନ୍ତେ ଅନେକ ଲିଙ୍ଗ   ସଂଗ୍ରହ କରି ରଖିଥିଲେ । ନାମକରଣ ଯେଉଁ ସ୍ଥାନରେ ଅଧୁନା ମନ୍ଦିର ଅଛି, ସେହି ସ୍ଥାନରେ ନେଘେରି ନାମକ ଏକ ଜାତିର ପକ୍ଷୀ ବାସ କରୁଥିଲେ । ସେହି ନାମରୁ ସ୍ଥାନର ନାମ ନେଘେରିଟିଙ୍ଗ ହୋଇଛି । ରକ୍ଷଣାବେକ୍ଷଣ ଭୂଧର ଅଗମାଚାର୍ଜୀ ନାମକ ଜଣେ ବ୍ୟକ୍ତିଙ୍କୁ ରାଜା ରାଜେଶ୍ୱର ସିଂହ   ନିଯୁକ୍ତ କରି ମନ୍ଦିରର ରକ୍ଷଣାବେକ୍ଷଣ ଓ ପୂଜା ପାଠ ବିଷୟ ଶୃଙ୍ଖଳିତ ଓ ନିୟମିତ ଭାବରେ କରିବା ପାଇଁ ଭାର ନ୍ୟସ୍ତ କରିଥିଲେ । ସେହି ଭୂଧର ଅଗମାଚାର୍ଜୀଙ୍କ ପରିବାର ଆଜି ପର୍ଯ୍ୟନ୍ତ ସେହି ପୂଜା ଓ ରକ୍ଷଣାବେକ୍ଷଣ ଭାର ସୂଚାରୁ ରୂପେ ଚଲାଉଛନ୍ତି । ମନ୍ଦିରରେ ନୃତ୍ୟ ଓ ସଙ୍ଗୀତର ପ୍ରଚଳନ ଏକ ମୂଖ୍ୟ ଅଙ୍ଗ ଅଟେ । ମାଙ୍କଡ଼ ମନ୍ଦିରରେ ଥିବା ମାଙ୍କଡ଼ ହେଉଛନ୍ତି ଅନ୍ୟତମ ଆକର୍ଷଣ । ରିଷଷ ପ୍ରଜାତିର ମାଙ୍କଡ଼   ଏଠାରେ ଦେଖିବାଉ ମିଳନ୍ତି ।
ୟୁକ୍ଲିଡୀୟ ଜ୍ୟାମିତି ଅନୁସାରେ, ଏକ ଉତ୍ତଳ ଚତୁର୍ଭୁଜର ଯଦି ଅତିକମରେ ଦୁଇଟି ବାହୁ ସମାନ୍ତର ହୁଅନ୍ତି, ତେବେ ଏହି ଚତୁର୍ଭୁଜକୁ ଟ୍ରାପିଜିଅମ କୁହାଯାଏ । ଆମେରିକୀୟ ଇଂରାଜୀରେ ଏହାକୁ ଟ୍ରାପିଜୋଏଡ   ବ୍ୟବହାର ହେଉଥିବା ବେଳେ ବ୍ରିଟିଶ ଇଂରାଜୀରେ ଟ୍ରାପିଜିଅମ   ବ୍ୟବହାର ହୋଇଥାଏ । ଆମେରିକୀୟ ଇଂରାଜୀ ବ୍ୟତୀତ ବିଶ୍ୱର ଅନ୍ୟ ସମସ୍ତ ଇଂରାଜୀରେ ଏହାକୁ ଟ୍ରାପିଜିଅମ କୁହାଯାଏ ।
ଡି କ୍ୱେରଭେନ ସିଣ୍ଡ୍ରୋମ  (ଇଂରାଜୀ ଭାଷାରେ ) ରୋଗ କ‌ହିଲେ ବୃଦ୍ଧାଙ୍ଗୁଳି   ଚଳନ‌କୁ ନିୟନ୍ତ୍ରଣ କରୁଥିବା ଦୁଇଟି ଟେଣ୍ଡନର   ସିଥ   ବା ଘୋଡ଼ଣିର ପ୍ରଦାହକୁ   ବୁଝାଏ  । ଏହି ପ୍ରଦାହ ଫଳରେ କଚଟିର   ବାହାର ପାଖରେ ଯନ୍ତ୍ରଣା ହୁଏ । ହାତ ମୁଠା କଲେ ବା କଚଟିକୁ ଘୁରେଇଲେ କଷ୍ଟ ହୁଏ । ବୃଦ୍ଧାଙ୍ଗୁଳି ଚଲେଇବାକୁ ଅସୁବିଧା ହୁଏ । ରୋଗ ବ‌ହୁତ ଧୀରେ ଆରମ୍ଭ ହୁଏ । ପୁନଃପୌନିକ ଚଳନ, ଗର୍ଭାବସ୍ଥା, ଆଘାତ, ରିଉମାଟିକ ଡିଜିଜେସ   ରୋଗ ଥିଲେ ଏହି ରୋଗ ସଙ୍କଟ ରହିଥାଏ । ଲକ୍ଷଣ ଦେଖି ଓ ଶାରୀରିକ ପରୀକ୍ଷା   କରି ରୋଗ ନିର୍ଣ୍ଣୟ କରିହୁଏ । କଚଟିକୁ ଅଲନା ଦିଗକୁ ବଙ୍କା କଲେ   କଷ୍ଟ ହୁଏ ଓ ଏହାଦ୍ୱାର ରୋଗ ନିର୍ଣ୍ଣୟ ହୋଇଯାଏ । ଲକ୍ଷଣ ଦେଖାଉଥିବା କାମ ବନ୍ଦ କରିବା, ଯନ୍ତ୍ରଣା ନିବାରକ ଔଷଧ  , ସ୍ପ୍ଲିଣ୍ଟ   ସାହାଯ୍ୟରେ ଏହାର ଚିକିତ୍ସା କରାଯାଏ । ଏହି ଚିକିତ୍ସା ଫଳପ୍ରଦ ନହେଲେ କର୍ଟିକୋସ୍ଟିରଏଡ ଇଞ୍ଜେକସନ   ବା ଅପରେଶନ କରାଯାଏ । ପ୍ରାୟ ୦.୫% ପୁରୁଷ ଓ ୧.୩% ମହିଳାଙ୍କୁ ଏହି ରୋଗ ହୁଏ । ମଧ୍ୟ ବୟସ୍କ ଲୋକ ଅଧିକ ଆକ୍ରାନ୍ତ ହୁଅନ୍ତି । ସନ ୧୮୯୫ରେ ଏହି ରୋଗ ବିଷୟ ପ୍ରଥମେ ଫ୍ରିଜ ଡି କ୍ୱେରଭେନ   ବର୍ଣ୍ଣନା କରିଥିଲେ ।
ଆର୍ତ୍ତତ୍ରାଣ ଦେଓ  (୧୭ ଜୁଲାଇ ୧୯୦୦ - ୩୦ ସେପ୍ଟେମ୍ବର ୧୯୪୬), ଖରିଆର ଗଡ଼ଜାତର ରାଜା ଥିଲେ  । ୧୯୩୬ ମସିହାରେ ସ୍ୱତନ୍ତ୍ର ଓଡ଼ିଶା ରାଜ୍ୟ ଗଠନରେ ସେ ଏକ ପ୍ରମୂଖ ଭୂମିକା ନିର୍ବାହ କରିଥିଲେ । ତାଙ୍କ ନେତୃତ୍ୱରେ ଖରିଆର ଜମିଦାରୀ ଓଡ଼ିଶା ରାଜ୍ୟ ସହ ମିଶିପାରିଥିଲା । ଜନ୍ମ ଓ ସିଂହାସନ ଆରୋହଣ ଆର୍ତ୍ତତ୍ରାଣ ଦେଓ ୧୯୦୦ ମସିହାର ଜୁଲାଇ ୧୭ ତାରିଖରେ ଜନ୍ମଗ୍ରହଣ କରିଥିଲେ । ୧୯୨୧ ମସିହାରେ ଖରିଆର  (ବର୍ତ୍ତମାନର ନୂଆପଡ଼ା ଜିଲ୍ଲା) ରାଜା ଭାବରେ ସିଂହାସନ ଆରୋହଣ କରିଥଲେ  । କଳା, ସଂସ୍କୃତି ଓ ଶିକ୍ଷାର ସେ ଜଣେ ପୃଷ୍ଠପୋଷକ ଥିଲେ । ତାଙ୍କର ପୃଷ୍ଠପୋଷକତାରେ ଖରିଆରଠାରେ ଓଡ଼ିଶାର ପ୍ରଥମ ସ୍ଥାୟୀ ଓଡ଼ିଆ ମଞ୍ଚ ବୀର ବିକ୍ରମ ଥିଏଟର ଗଢ଼ିଉଠିଥିଲା । ସେ ଜଣେ କ୍ରୀଡ଼ାବିତ ଓ ସଂଗଠକ ମଧ୍ୟ ଥିଲେ । ରାଜନୈତିକ ଜୀବନ ୧୯୩୭ ଏବଂ ୧୯୪୬ ମସିହାରେ ସେ ଖରିଆର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓ ୨ୟ ଓଡ଼ିଶା ବିଧାନ ସଭାକୁ ମନୋନୀତ ହୋଇଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ୧୯୪୬ ମସିହାର ସେପ୍ଟେମ୍ବର ୩୦ ତାରିଖରେ ତାଙ୍କର ପରଲୋକ ଘଟିଥିଲା । ମୃତ୍ୟୁବେଳକୁ ତାଙ୍କୁ ୪୬ ବର୍ଷ ବୟସ ହୋଇଥିଲା ।
ଅବସର ବେଉରିଆ ଓଡ଼ିଶାରେ ଜନ୍ମିତ ଜଣେ ଭାରତୀୟ ରାଷ୍ଟ୍ରଦୂତ ଥିଲେ । ସେ ଜାପାନରେ ଗୁରୁତ୍ୱପୂର୍ଣ୍ଣ ଭାରତୀୟ କୂଟନୈତିକ ମିଶନ, ପୂର୍ବତନ ସୋଭିଏତ ୟୁନିୟନ, ଆମେରିକା, ସଂଯୁକ୍ତ ଆରବ ଏମିରେଟ୍ସ, ମିଆଁମାର, ଶ୍ରୀଲଙ୍କା ଏବଂ ମାଡାଗାସ୍କର ଆଦି ସାତଟି ଦେଶରେ ରାଷ୍ଟ୍ରଦୂତ ଭାବେ କାର୍ଯ୍ୟ କରିଥିଲେ । ବିଭିନ୍ନ ଗୁରୁତ୍ୱପୂର୍ଣ୍ଣ କୂଟନୈତିକ କାର୍ଯ୍ୟ ମଧ୍ୟରେ ସେ ନନ-ଆଲାଇନମେଣ୍ଟ ଶିଖର ସମ୍ମିଳନୀ, ରାଜ୍ୟଗୋଷ୍ଠୀ ସରକାର ମୁଖ୍ୟ ସମ୍ମିଳନୀ ଏବଂ ଜି-୭୭ ସମ୍ମିଳନୀ ଇତ୍ୟାଦି ସମେତ ଦ୍ୱିପାକ୍ଷିକ ଏବଂ ବହୁପକ୍ଷୀୟ ଆନ୍ତର୍ଜାତୀୟ ଆଲୋଚନାରେ ଭାରତର ପ୍ରତିନିଧି ଦଳର ସଦସ୍ୟ ଭାବରେ ଯୋଗଦେଇଥିଲେ । ସେ ଓଡ଼ିଶା ମହାବୋଧି ସୋସାଇଟିର ସଭାପତି ଭାବେ ଦାୟିତ୍ୱ ତୁଲାଇଥିଲେ । ସେ ପାଞ୍ଚଟି ପୁସ୍ତକ ରଚନା କରିବା ସହ ଓଡ଼ିଆ ଅଧ୍ୟୟନ ଏବଂ ଗବେଷଣା ଅନୁଷ୍ଠାନ ଆନୁକୁଲ୍ୟରେ ଏଆଇସିଟିଇ ପାଇଁ ୨୦ଟି ଇଞ୍ଜିନିୟରିଂ ପୁସ୍ତକକୁ ଓଡ଼ିଆ ଭାଷାରେ ଅନୁବାଦ କରିଥିଲେ । ଜଣେ ଚିତ୍ରଶିଳ୍ପୀ ଭାବରେ ସେ ଅନେକ ଜଣାଶୁଣା ଚିତ୍ରକଳା ସୃଷ୍ଟି କରିଥିଲେ । ତାଙ୍କର କଳାକୃତି ଲଳିତ କଳା ଏକାଡେମୀରେ ପ୍ରଦର୍ଶିତ ହେଉଛି । ସେ ଯତୀନ ଦାସ ସେଣ୍ଟର ଅଫ ଆର୍ଟ ସହ ମଧ୍ୟ ଜଡ଼ିତ ଥିଲେ । ଜୀବନୀ ଶିକ୍ଷା ସେ ରେଭେନ୍ସା କଲେଜ ଏବଂ ଉତ୍କଳ ବିଶ୍ୱବିଦ୍ୟାଳୟରେ ଶିକ୍ଷାଲାଭ କରିଥିଲେ । ଉଚ୍ଚଶିକ୍ଷା ପରେ ସେ ଅଧ୍ୟାପକ ଭାବରେ ଚାକିରି ଆରମ୍ଭ କରିଥିଲେ । ତା 'ପରେ ଜଣେ ବ୍ୟାଙ୍କ ଅଧିକାରୀ ଥିଲେ । ପରେ ସେ ଭାରତୀୟ ବୈଦେଶିକ ସେବାରେ ଯୋଗଦେଇଥିଲେ । ଭାରତୀୟ ବୈଦେଶିକ ସେବାରୁ ଅବସର ନେବା ପରେ ସେ ଓଡ଼ିଶା ଫେରି ସାହିତ୍ୟ ରଚନା ଏବଂ ଅନ୍ୟାନ୍ୟ କାର୍ଯ୍ୟକଳାପରେ ଜଡ଼ିତ ଥିଲେ । ଦେହାନ୍ତ ୨୦୨୨ ମସିହା ନଭେମ୍ବର ୧୬ ତାରିଖରେ ଭୁବନେଶ୍ୱରଠାରେ ତାଙ୍କର ୮୦ ବର୍ଷ ବୟସରେ ଦେହାନ୍ତ ହୋଇଥିଲା ।
ଓଜାର, ନାଶିକ ଜିଲ୍ଲା ଏକ ଭାରତୀୟ ଜନଗଣନା ସହର   ଅଟେ । ଏହା ମହାରାଷ୍ଟ୍ରର ନଶିକ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଓଜାର, ନାଶିକ ଜିଲ୍ଲା ସହରର ମୋଟ ଜନସଂଖ୍ୟା ୪୫୭୭୦ ଅଟେ । ସେଥି ମଧ୍ୟରୁ ୫୨.୭୪% ଜଣ ପରୁଷ ହୋଇଥିବା ବେଳେ ୪୭.୨୬% ଜଣ ନାରୀ ଅଟନ୍ତି । ଓଜାର, ନାଶିକ ଜିଲ୍ଲାର ସାକ୍ଷରତା ହାର ୭୮.୦୩% ଅଟେ । ଏହା ଜାତୀୟ ହାରଠାରୁ ୧୩.୧୯% ପ୍ରତିଶତ କମ ଅଟେ । ସେଥିରୁ ୪୩.୪୬% ପ୍ରତିଶତ ପୁରୁଷ ଓ ୩୪.୫୭% ନାରୀ ଅଟନ୍ତି । ୧୧.୩୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଓଜାର, ନାଶିକ ଜିଲ୍ଲାର ସରକାରୀ ଭାଷା ଅଟେ ।
ଲୋଡୋକ୍ସାମାଇଡ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଆଲୋମାଇଡ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଆଲର୍ଜି ଜନିତ କଞ୍ଜକଟିଭାଇଟିସ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଆଖି ବୁନ୍ଦା ଭାବରେ ବ୍ୟବହୃତ ହୁଏ । ଏହା ୨ ବର୍ଷରୁ ଅଧିକ ବୟସର ପିଲାମାନଙ୍କଠାରେ ବ୍ୟବହୃତ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖି ଅସ୍ୱାଭାବିକତା ଏବଂ ଶୁଖିଲା ଆଖି ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ଏହାର ବ୍ୟବହାର ନିରାପଦ ମନେହୁଏ କିନ୍ତୁ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ମାଷ୍ଟ ଜୀବକୋଷ ସ୍ଥିତିକାରକ ଅଟେ । ୧୯୯୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଲୋଡକ୍ସାମାଇଡ୍ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ୧୦ ମିଲି ବୋତଲର ମୂଲ୍ୟ ୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୧୭୫ ଡଲାର ଅଟେ ।
ମୁରଲୀଧର ପଣ୍ଡା  (ମୃତ୍ୟୁ: ୧୯୮୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଭାରତ ସ୍ୱାଧୀନ ହେବା ପରେ ଓଡ଼ିଶାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଟିଟିଲାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ମୁରଲୀଧର ପଣ୍ଡା ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ମୁରଲୀଧର ପଣ୍ଡା ୧୯୮୨ ମସିହାରେ ମୃତ୍ୟୁବରଣ କରିଥିଲେ । ୨୩ ଫେବୃଆରୀ ୧୯୮୨ରେ ତାଙ୍କୁ ଓଡ଼ିଶା ବିଧାନ ସଭା ଗୃହରେ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।
ଏ ତ୍ରେତୟା ଯୁଗର ସୂର୍ଯ୍ୟବଂଶୀଯ ଅଷ୍ଟାବିଂଶ ରାଜା । ଏହାଙ୍କର ପିତା ତ୍ରିଶଙ୍କୁ ପୁତ୍ର ରୋହିତାଶ୍ୱ ଓ ରାଣୀ ଶୈବ୍ୟା ।ଏ ଅତି ଧର୍ମନିଷ୍ଠ, ଗୁଣବାନ୍ ଓ ଦାତା ଥିଲେ ଦିନେ ସ୍ୱର୍ଗରେ ବିଶ୍ୱାମିତ୍ର ବଶିଷ୍ଟଙ୍କଠାରୁ ହରିଶ୍ଚନ୍ଦ୍ରଙ୍କ ଧର୍ମନିଷ୍ଠା ଓ ଦାନତ୍ୱର ପ୍ରଶଂସା ଶୁଣି ଏହା ପରୀକ୍ଷା କରିବା ପାଇଁ ହରିଶ୍ଚନ୍ଦ୍ରଙ୍କ ନିକଟରେ ଉପସ୍ଥିତ ହେଲେ; ଏବଂ ଏହାଙ୍କୁ ରାଜ୍ୟ ସହିତ ସର୍ବସ୍ୱ ମାଗିବାରୁ ଏ ଅକୁଣ୍ଠିତ ଚିତ୍ତରେ ବିଶ୍ୱାମିତ୍ରକୁ ସମସ୍ତ ଦାନ କରି ଏକବସ୍ତ୍ର ହୋଇ ସ୍ତ୍ରୀ ଓ ପୁତ୍ର ସହିତ ରାଜ୍ୟତ୍ୟାଗ କଲେ । ତଥାପି ବିଶ୍ୱାମିତ୍ର ଏତିକିରେ ସନ୍ତୁଷ୍ଟ ନ ହୋଇ ଏହାଙ୍କଠାରୁ  'ଦାନର ଦକ୍ଷିଣା'  ପାଇବା ପାଇଁ ଅଳି କଲେ । ବିଶ୍ୱାମିତ୍ରଙ୍କୁ ଦକ୍ଷିଣା ଦେବାପାଇଁ ଧନ ସଂଗ୍ରହ କରିବାର ଅନ୍ୟଉପାୟ ନଥିବାରୁ ହରିଶ୍ଚନ୍ଦ୍ର ନିଜର ସ୍ତ୍ରୀ ଶୈବ୍ୟାଙ୍କୁ ଦାସୀରୂପେ ଓ ଏକମାତ୍ର ପୁତ୍ର ରୋହିତାଶ୍ୱକୁ ଦାସରୂପେ ଜଣେ ବ୍ରାହ୍ମଣଙ୍କୁ ବିକ୍ରି କଲେ ଓ ନିଜେ ଗୋଟିଏ ଚଣ୍ଡାଳ ନିକଟରେ ଦାସତ୍ୱ ଗ୍ରହଣ କରି, ଏବଂ ଭୂତ ଦାସତ୍ୱଲବ୍ଧ ଧନ ଆଣି ବିଶ୍ୱାମିତ୍ରଙ୍କୁ ଦକ୍ଷିଣା ଦେଲେ । ଶ୍ମଶାନରେ ଶବସଂସ୍କାର କରିବାପାଇଁ ଆସିବା ବ୍ୟକ୍ତିମାନଙ୍କଠାରୁ ଶୁଳ୍କ  (ଟିକସ) ଅସୁଲ କରିବାର ଭାର ଏହାଙ୍କ ଖମିଦ ଚଣ୍ଡାଳ ହରିଶ୍ଚନ୍ଦ୍ରଙ୍କଠାରେ ଅର୍ପଣ କରିଥିଲା; ତେଣୁ ଏ ଅଗତ୍ୟା ଶ୍ମଶାନରେ ରହି ସେ କାର୍ଯ୍ୟ କରୁଥାଆନ୍ତି ଏଣେ ଶୈବ୍ୟା ରୋହତାଶ୍ୱ ସହିତ ବ୍ରାହ୍ମଣ ଘରେ ଦାସୀ ବୃତ୍ତି କରି ଅତି ଦୁଃଖରେ କାଳୟାପନ କରୁଥାଆନ୍ତି, ଓ ଏହି ଅବସ୍ଥାରେ ହରିଶ୍ଚନ୍ଦ୍ରଙ୍କ ସଙ୍ଗେ ସ୍ତ୍ରୀଙ୍କର ଓ ପୁତ୍ରଙ୍କର କିଛିମାତ୍ର ସଂଶ୍ରବ ନ ଥାଏ ଏହିରୂପେ କିଛି ଦିନ ଗତ ହେବା ପରେ ରୋହିତାଶ୍ୱ ସର୍ପଦଂଶନରେ ପ୍ରାଣତ୍ୟାଗ କଲା  । ଶୈବ୍ୟା ପୁତ୍ରର ଶବକୁ ସଂସ୍କାର କରିବାପାଇଁ ନିଶାରାତିରେ ଶ୍ମଶାନକୁ ନେଲେ ପ୍ରଥମେ ସ୍ୱାମୀ ଓ ସ୍ତ୍ରୀ କେହି କାହାରିକୁ ଚିହ୍ନି ପାରିଲେ ନାହିଁ ଶ୍ମଶାନରେ ଶୁଳ୍କ ଦେବାପାଇଁ ଶୈବ୍ୟାଙ୍କର ଅର୍ଥସଙ୍ଗତି ନ ଥିଲା ତଥାପି ଚଣ୍ଡାଳର ନିର୍ଦ୍ଧାରିତ ଶୁଳ୍କ ଦେବାପାଇଁ ହରିଶ୍ଚନ୍ଦ୍ର ଶୈବ୍ୟାଙ୍କୁ ଜିଗର କରିବାରୁ ଶୈବ୍ୟା ଶୋକାଭିଭୁତା ହୋଇ ନିଜର ପୂର୍ବ ବୃତ୍ତାନ୍ତ ବର୍ଣ୍ଣନା କରି ରୋଦନ କଲେ; ହରିଶ୍ଚନ୍ଦ୍ର ଶୈବ୍ୟାଙ୍କୁ ଓ ଶୈବ୍ୟା ହରିଶ୍ଚନ୍ଦ୍ରଙ୍କୁ ଚିହ୍ନିଲେ ଏକମାତ୍ର ପୁତ୍ର ମୃତ ହେବାରୁ ମାତାପିତା ଦୁହେଁ ମଧ୍ୟ ପୁତ୍ରର ଶବ ସଙ୍ଗେ ଚିତାଗ୍ନିରେ ଝାସ ଦେଇ ଇହଲୋକର ପାପତାପ ଦୁଃଖଶୋକରୁ ମୃକ୍ତ ହେବା ପାଇଁ ଚିତାଗ୍ନି ଜଳାଇଲେ । ଏହି ଅବସ୍ଥାରେ ଏହାଙ୍କର ଧର୍ମନିଷ୍ଠତାରେ ପ୍ରୀତ ହୋଇ ବିଶ୍ୱାମିତ୍ର ସେହି ଶ୍ମଶାନରେ ଉପସ୍ଥିତ ହେଲେ ଓ ବର ଦାନପୂର୍ବକ ରୋହିତାଶ୍ୱକୁ ଜୀଆଇଁ ଦେଲେ ଓ ହରିଶ୍ଚନ୍ଦ୍ରଙ୍କୁ ରାଜ୍ୟ ଫେରାଇ ଦେଲେ ।
ସ୍ନେହାଙ୍ଗିନୀ ଛୁରିଆ  (ଜନ୍ମ: ୯ ଡିସେମ୍ବର ୧୯୬୮) ଜଣେ ଓଡ଼ିଆ ରାଜନୀତିଜ୍ଞ  । ସେ ୨୦୧୪ ଓଡ଼ିଶା ସାଧାରଣ ନିର୍ବାଚନରେ ବିଜୁ ଜନତା ଦଳର ପ୍ରତିନିଧି ଭାବରେ ଅତାବିରା ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାର ୧୫ଶ ସଭାକୁ ନିର୍ବାଚିତ ହୋଇଥିଲେ । ସ୍ନେହାଙ୍ଗିନୀ ଓଡ଼ିଶା ବିଧାନ ସଭାର ନବୀନ ପଟ୍ଟନାୟକଙ୍କର ମନ୍ତ୍ରୀମଣ୍ଡଳରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ୨୦୧୪ରୁ ୨୦୧୭ ଯାଏଁ ସେ ରାଜ୍ୟ ଆଦିବାସୀ କଲ୍ୟାଣ ବିଭାଗର ମନ୍ତ୍ରୀ ଥିଲେ ଏବଂ ରାଜ୍ୟ ହସ୍ତତନ୍ତ, ବୟନ ଓ ହସ୍ତଶିଳ୍ପ ମନ୍ତ୍ରୀ ଭାବରେ ସେ ୨୦୧୪ରୁ ଏବେଯାଏଁ କାର୍ଯ୍ୟ କରି ଆସୁଛନ୍ତି । ଜନ୍ମ, ପରିବାର ଓ ଶିକ୍ଷା ସ୍ନେହାଙ୍ଗିନୀ ଛୁରିଆ ୧୯୬୮ ମସିହା ଡିସେମ୍ବର ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ମଙ୍ଗଳ ପ୍ରସାଦ ମହାପାତ୍ର । ସେ କଳାରେ ସ୍ନାକତୋତ୍ତର କରିବା ପରେ ଓକିଲାତି ପଢ଼ିଥିଲେ ଏବଂ ପରବର୍ତ୍ତୀ ସମୟରେ ଜଣେ ସମାଜସେବୀ ଭାବରେ କାର୍ଯ୍ୟ କରୁଥିଲେ । ତାଙ୍କର ଗୋଟିଏ ପୁଅ ଓ ଦୁଇଟି ଝିଅ ଅଛନ୍ତି । ରାଜନୈତିକ ଜୀବନ ସ୍ନେହାଙ୍ଗିନୀ ଛୁରିଆ ଜଣେ ସମାଜସେବୀ ଭାବରେ କାର୍ଯ୍ୟ କରିବା ସହ ପଞ୍ଚାୟତ ଏବଂ ବ୍ଲକ ସ୍ତରରେ ପ୍ରଥମେ ରାଜନୀତିରେ ସକ୍ରିୟ ଥିଲେ । ପରବର୍ତ୍ତୀ ସମୟରେ ସେ ରାଜ୍ୟ ରାଜନୀତିରେ ସକ୍ରିୟ ହୋଇଥିଲେ ଏବଂ ୨୦୦୯ ଓଡ଼ିଶା ସାଧାରଣ ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଅତାବିରା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୩୬,୦୬୭ ଖଣ୍ଡ ଭୋଟ ପାଇ ୨ୟ ସ୍ଥାନରେ ଥିଲେ । ଭାରତୀୟ ଜାତୀୟ କଂଗ୍ରେସର ବିଜୟୀ ପାର୍ଥୀ ନିହାର ରଞ୍ଜନ ମହାନନ୍ଦ ଏହି ନିର୍ବାଚନରେ ସମୁଦାୟ ୪୯,୩୯୬ ଖଣ୍ଡ ଭୋଟ ପାଇଥିଲେ । ପରବର୍ତ୍ତୀ ସମୟରେ ୨୦୧୪ ଓଡ଼ିଶା ସାଧାରଣ ନିର୍ବାଚନରେ ସ୍ନେହାଙ୍ଗିନୀ ପୁଣିଥରେ ବିଜୁ ଜନତା ଦଳର ପ୍ରତିନିଧି ଭାବରେ ଅତାବିରା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ଏହି ନିର୍ବାଚନରେ ସେ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ନିର୍ବାଚନରେ ସ୍ନେହାଙ୍ଗିନୀ ସମୁଦାୟ ୬୯,୬୦୨ ଖଣ୍ଡ ଭୋଟ ପାଇ ପ୍ରଥମ ସ୍ଥାନରେ ଥିବାବେଳେ ଭାରତୀୟ ଜାତୀୟ କଂଗ୍ରେସର ପାର୍ଥୀ ନିହାର ରଞ୍ଜନ ମହାନନ୍ଦ ୪୪,୧୨୮ ଭୋଟ ପାଇ ୨ୟ ସ୍ଥାନରେ ରହିଥିଲେ । ସ୍ନେହାଙ୍ଗିନୀ ଛୁରିଆ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହେବାପରେ ନବୀନ ପଟ୍ଟନାୟକଙ୍କ ଏହି ୪ର୍ଥ ପର୍ଯ୍ୟାୟ ମନ୍ତ୍ରୀମଣ୍ଡଳରେ ସେ ସ୍ଥାନ ପାଇଥିଲେ । ୨୧ ମଇ ୨୦୧୪ରେ ସେ ଏକାସାଙ୍ଗରେ ଦୁଇଟି ବିଭାଗର ମନ୍ତ୍ରୀ ଭାବରେ ଶପଥ ନେଇଥିଲେ । ସେ ରାଜ୍ୟ ଆଦିବାସୀ କଲ୍ୟାଣ ମନ୍ତ୍ରୀ ଭାବରେ ୨୧ ମଇ ୨୦୧୪ରୁ ୬ ମଇ ୨୦୧୭ ଯାଏଁ କାର୍ଯ୍ୟ କରିଥିଲେ ଏବଂ ହସ୍ତତନ୍ତ, ବୟନ ଓ ହସ୍ତଶିଳ୍ପ ମନ୍ତ୍ରୀ ଭାବରେ ସେ ୨୦୧୪ରୁ ଏବେଯାଏଁ କାର୍ଯ୍ୟ କରି ଆସୁଛନ୍ତି । ସ୍ନେହାଙ୍ଗିନୀ ଛୁରିଆ ବୟନଶିଳ୍ପ ମନ୍ତ୍ରୀ ଥିବାବେଳେ ସମସ୍ତ ସରକାରୀ ବିଦ୍ୟାଳୟରେ ସମ୍ବଲପୁରୀ କପଡ଼ାରେ ଡ୍ରେସ୍‌ କୋର୍ଡ଼ କରିବାକୁ ପ୍ରସ୍ତାବ ଦେଇଥିଲେ । ସେ ଏହି ବିଷୟରେ ମୁଖ୍ୟମନ୍ତ୍ରୀ ଏବଂ ଗଣ-ଶିକ୍ଷାମନ୍ତ୍ରୀଙ୍କ ସହ ଆଲୋଚନା କରି ଘୋଷଣା କରିଥିଲେ ବୋଲି ମତ ଦେଇଥିଲେ, ମାତ୍ର ଗଣ-ଶିକ୍ଷାମନ୍ତ୍ରୀ ମନ୍ତ୍ରୀ ବଦ୍ରି ନାରାୟଣ ପାତ୍ର ଏହାକୁ ଖଣ୍ଡନ କରିବା ସହ ସେମିତି କିଛି ଆଲୋଚନା ହୋଇନଥିବା ଜଣାଇଥିଲେ । ଫଳରେ ଉଭୟଙ୍କ ମଧ୍ୟରେ ମତଭେଦ ସୃଷ୍ଟି ହେବାସହ ବିବାଦ ସୁତ୍ରପାତ ହୋଇଥିଲା ।
ଡାକଟିକେଟ ସଙ୍ଗ୍ରହରେ  "ଟାଇପୋଗ୍ରାଫି, ବିଶେଷ କରି ୧୯ଶ ଶତକର ଡାକଟିକେଟରେ ଏହା ଛାପାଖାନା ଛପାକୁ ବୁଝାଇଥାଏ । ଅକ୍ଷର କଳା ବା ଟାଇପୋଗ୍ରାଫି  ଗ୍ରୀକ ଶବ୍ଦ  (ଟାଇପୋସ/ ) ଆଧାର/ରୂପ ଓ  (ଗ୍ରାଫି/ ) ଲେଖନ  ଟାଇପସଜାଣି ପ୍ରକାରର କଲା ଓ କାରିଗରିକୁ ବୁଝାଇଥାଏ । ଏହି ସଜାଣି ଟାଇପଫେସ ବଛା, ବିନ୍ଦୁ ଆକାର, ଧାଡ଼ି ଲମ୍ଚ, ଲିଡ଼ିଙ୍ଗ  (ଧାଡ଼ି ସ୍ପେସିଙ୍ଗ), ଅକ୍ଷର ଧାଡ଼ି ଭିତରେ ଥିବା ଖାଲି ଜାଗା ସଜାଣି  (ଟ୍ରାକିଙ୍ଗ) ଓ ଅକ୍ଷରଯୋଡ଼ା ଭିତରେ ଥିବା ଖାଲି ଜାଗା ସଜାଣି  (କର୍ଣ୍ଣିଙ୍ଗ) ଆଦିକୁ ବୁଝାଇଥାଏ । ଟାଇପ ଡିଜାଇନ ଏକ ପ୍ରକାରର ହାତକାମ, ଯାହାକୁ କେହି କେହି ଅଲଗା ଓ କେହି କେହି ଅକ୍ଷର କଳା ବା ତାଇପୋଗ୍ରାଫିର ଏକ ଭାଗ ମନେକରିଥାନ୍ତି; ଅଧିକାଂଶ ଟାଇପକାର ଟାଇପଫେସ ତିଆରି କରିନଥାନ୍ତି ଓ କେତେକ ଟାଇପ ଡିଜାଇନର ନିଜକୁ ଟାଇପୋଗ୍ରାଫର ମନେକରି ନଥାନ୍ତି ।
୧୯୮୨   ଗ୍ରେଗୋରି ପାଞ୍ଜି ଅନୁସାରେ ଶୁକ୍ରବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1982 ବର୍ଷ, 2 ଶହସ୍ରାବ୍ଦର 982 ବର୍ଷ, 20 ଶତାବ୍ଦୀର 82 ବର୍ଷ, ଏବଂ ୧୯୮୦ ଦଶକର 3 ବର୍ଷ ଥିଲା ।
ଇଣ୍ଡୋନେସିଆରେ ବାଲି ଦ୍ୱୀପରେ ଏକ ଜ୍ୱାଳାମୁଖୀ ପର୍ବତ ଆଗୁଙ୍ଗ, 2017 ମସିହାରେ ନିର୍ଗତ ହୋଇଥିଲା, ଯାହା କାରଣରୁ ହଜାର ହଜାର ଯାତ୍ରୀମାନଙ୍କୁ ଆକାଶ ପଥରେ ବାଧା ସୃଷ୍ଟି ହୋଇଥିଲା । 27 ନଭେମ୍ବର 2017 ପର୍ଯ୍ୟନ୍ତ, ସତର୍କ ସ୍ତର ନିଜର ଉଚ୍ଚତମ ସ୍ତରରେ ଥିଲା ଏବଂ ପରେ ସ୍ଥାନ ପରିତ୍ୟାଗ କରିଥିଲା । ଜ୍ୱାଳାମୁଖୀରୁ ଟେକ୍ଟୋନିକ ଭୂକମ୍ପର ଆରମ୍ଭ ଅଗଷ୍ଟ ମାସର ଆରମ୍ଭରୁ ହୋଇଥିଲା ଏବଂ ଅକ୍ଟୋବର ମାସର ଶେଷରେ କାଫି କମ ହେବା ପୂର୍ବରୁ ଜ୍ୱାଳାମୁଖୀ ଗତିବିଧି ବହୁ ସପ୍ତାହ ପର୍ଯ୍ୟନ୍ତ ଅଧିକ ହୋଇଯାଇଥିଲା । ପ୍ରମୁଖ ଗତିବିଧିର ଏକ ଦ୍ୱିତୀୟ ଅଧିକ ହିଂସା ଧରଣର କାଳ ନଭେମ୍ବର ଶେଷରେ ଆରମ୍ଭ ହୋଇଥିଲା । ଘଟଣାକ୍ରମ ସେପ୍ଟେମ୍ବର - ଅକ୍ଟୋବର ସେପ୍ଟେମ୍ବର 2017 ମସିହାରେ, ଜ୍ୱାଳାମୁଖୀ ପାଖାପାଖି ଘଡଘଡି ଏବଂ ଭୂକମ୍ପ ଗତିବିଧିର ବୃଦ୍ଧିରେ ଉଚ୍ଚତମ ସ୍ତରରେ ସତର୍କତା ବଢ଼େଇ ଦେଇଥିଲା ଏବଂ ଏହା ପ୍ରଭାବରୁ ପାଖାପାଖି କ୍ଷେତ୍ରର 122,500 ଲୋକମାନଙ୍କୁ ନିଜ ଘରଠାରୁ ବିସ୍ତାରିତ କରାଯାଇଥିଲା । ଇଣ୍ଡୋନେସିଆ ରାଷ୍ଟ୍ରୀୟ ପ୍ରବନ୍ଧନ ପ୍ରାଧିକରଣଦ୍ୱାରା 24 ସେପ୍ଟେମ୍ବରରେ ଜ୍ୱାଳାମୁଖୀକୁ ଆଖପାଖ 12 କିମି.ର ବହିଷ୍କାର କ୍ଷେତ୍ର ବୋଲି ଘୋଷିତ କରାଗଲା । 25 ସେପ୍ଟେମ୍ବରରେ 844 ଜ୍ୱାଳାମୁଖୀ କମ୍ପନର ଅନୁଭବ ହୋଇଥିଲା ଏବଂ 26 ସେପ୍ଟେମ୍ବରରେ ଦିନବେଳା ପର୍ଯ୍ୟନ୍ତ 300ରୁ 400 ଭୂକମ୍ପ ଆସିଥିଲା । ଭୂକମ୍ପ ବିଶେଷଜ୍ଞମାନେ କମ୍ପନର ବଳ ଓ ଆବୃତ୍ତିରେ ଚିନ୍ତା କରିଥିଲେ, କାରଣ ଏହି ଅନୁସାରେ ଜ୍ୱାଳାମୁଖୀର ବିସ୍ଫୋଟରେ ବହୁତ କମ ସମୟ ଥିଲା । ଅକ୍ଟୋବର ଶେଷରେ, ଜ୍ୱାଳାମୁଖୀ ଗତିବିଧିରେ କାଫି କମି ଆସିଗଲା, ଯାହାଦ୍ୱାରା ଅକ୍ଟୋବର 29ରେ ସତର୍କତାକୁ ଅଳ୍ପ କରିଦିଆ ଗଲା । ନଭେମ୍ବର 21 ନଭେମ୍ବର  (ୟୁଟିସି)ରେ 09:05 ସମୟରେ ଏକ ଛୋଟ ବିସ୍ଫୋଟ ହୋଇଥିଲା, ଯାହାଦ୍ୱାରା ସମୁଦ୍ରତଳରୁ 3,842  (12,605 ଫିଟ) ଉପର ପର୍ଯ୍ୟନ୍ତ ପାଉଁଶର ବଦଳ ପହଞ୍ଚି ଯାଇଥିଲା  । ହଜାର ହଜାର ଲୋକ ତୁରନ୍ତ ସେହି କ୍ଷେତ୍ରରୁ ଦୌଡ଼ି ପଳେଇ ଗଲେ , ଏବଂ 29,000ରୁ ଅଧିକ ଅସ୍ଥାୟୀ ଶରଣାର୍ଥୀ ମାନଙ୍କ ପାଖକୁ 270ରୁ ଅଧିକ ସ୍ଥାନରେ ପହଞ୍ଚାଇ ଦିଆଗଲା । ଏକ ଶୈଳଭୂତ ବିସ୍ଫୋଟ ଶନିବାର, 25 ନଭେମ୍ବରରେ ଆରମ୍ଭ ହୋଇଥିଲା । ଯାହାର ପରିଣାମ ସ୍ୱରୂପ ମୋଗ୍ମାର ତୁକୁଡ଼ା ଜ୍ୱାଳାମୁଖୀ ପାହାଡ଼ର ମୁଖରୁ 1.5-4 କିମି ଉପର ପର୍ଯ୍ୟନ୍ତ ଯିବାପାଇଁ ସୂଚନା ମିଳିଥିଲା, ଯାହା ଦକ୍ଷିଣ ଆଡ଼କୁ ଗତି କରୁଥିଲା ଏବଂ ଏହା ସହିତ ଆଖପାଖର କ୍ଷେତ୍ରରେ ଧୂଳି ଏବଂ ପାଉଁଶର ଏକ ପତଳା ପରସ୍ତ ଖେଳିଯାଥିଲା, ଯାହାଦ୍ୱାରା ସେଠାରେ ହେଉଥିବା ଅଷ୍ଟ୍ରେଲିଆ ଏବଂ ନ୍ୟୁଜଲ୍ୟାଣ୍ଡ ପାଇଁ ଉଡାଯାହାଜର ଉଡାଣକୁ ବନ୍ଦ କରିଦିଆଗଲା । ପରେ ରାତିରେ ଗାତର ଆଖପାଖରେ ଏକ ନାରଙ୍ଗୀ ଚମକ ଦେଖା ଦେଇଥିଲା, ଯାହାଦ୍ୱାରା ଏହା ଜଣାଯାଏ କି, ସତେଜ ଶୈଳଭୂତ ମେଗ୍ମାକୁ ପହଞ୍ଚି ଯାଇଥିଲା 26 ନଭେମ୍ବର 2017 ମସିହାରେ 23:37  (ଜିଏମଟି)ରେ ଆଉଗୋଟେ ବିସ୍ଫୋଟ ହୋଇଥିଲା ଯାହା ଏକ ସପ୍ତାହରୁ କମ ସମୟରେ ଦ୍ୱିତୀୟ ବିସ୍ଫୋଟ ଥିଲା  । 26 ନଭେମ୍ବର 2017 ମସିହାରେ ଗ୍ନୁରାହ ରାୟ ଅନ୍ତଃରାଷ୍ଟ୍ରୀୟ ଉଡାଯାହାଜକୁ ବନ୍ଦ କରିଦିଆଗଲା । ବହୁତ ଲୋକ ଯାହାଙ୍କୁ ଖାଲି କରିବାର ଉପଦେଶ ଦିଆଯାଇଥିଲା, ସେମାନେ ଏହିପରି କଲେନାହିଁ ଏବଂ ସେମାନେ ସେଠାରେ ଫସିଛନ୍ତି । ଲହରର ସୂଚନା ଦିଆଯାଇଛି । ଜ୍ୱାଳାମୁଖୀର 6 ମିଲ  (9.7 କିମି) ତ୍ରିଯ୍ୟାରେ 100,000ରୁ ଅଧିକ ଲୋକ ମାନଙ୍କୁ ବାହାର କରିବାର ଆଦେଶ ଦିଆଯାଇଥିଲା  ।
ବିଭୂତି ଭୂଷଣ ପ୍ରଧାନ  (୩ ଅପ୍ରେଲ ୧୯୫୭ - ୨୪ ଅଗଷ୍ଟ ୨୦୧୬) ଜଣେ ଓଡ଼ିଆ ଔପନ୍ୟାସିକ ଥିଲେ  । ସେ ୧୯୫୭ ଅପ୍ରେଲ ୩ତାରିଖରେ କେନ୍ଦ୍ରାପଡ଼ା ଜିଲ୍ଲାର ବଳରାମପୁରଠାରେ ଜନ୍ମଗ୍ରହଣ କରିଥିଲେ । ବୃତ୍ତିରେ ଥିଲେ ସେ ଜଣେ ଶିକ୍ଷକ । ଛତିଶଗଡ଼ର  'କୋର୍ବା' ଠାରେ ନବୋଦୟ ବିଦ୍ୟାଳୟର ଶିକ୍ଷକ ଭାବରେ କାର୍ଯ୍ୟ କରୁଥିଲେ । ୨୦୧୬ ଅଗଷ୍ଟ ୨୪ତାରିଖରେ ହୃଦ୍‌ଘାତ ଯୋଗୁ ତାଙ୍କର ମୃତ୍ୟୁ ଘଟିଥିଲା । ସାହିତ୍ୟ ସର୍ଜନା ଓଡ଼ିଶାର ପ୍ରାକୃତିକ ବିପର୍ଯ୍ୟୟ ଓ ଏହାର ସମାଜ ତାତ୍ତ୍ୱିକ ଦିଗ ବିଭୂତି ଭୂଷଣଙ୍କ ସାହିତ୍ୟରେ ସ୍ଥାନ ପାଇଥିଲା । ୨୦୦୦ କଥା ପତ୍ରିକାଦ୍ୱାରା ଆୟୋଜିତ ଉଅପନ୍ୟାସ ପ୍ରତିଯୋଗିତାରେ ପ୍ରଥମ ହେବାପରେ ଜଣେ ଔପନ୍ୟାସିକ ଭାବରେ ତାଙ୍କର ପରିଚିତି ବଢିଥିଲା । ସେ ଉପନ୍ୟାସଟି ଥିଲା  "ଯାତ୍ରା"  । ଏହା  ୧୯୯୯ର ମହାବାତ୍ୟା ଉପରେ ପର୍ଯ୍ୟବସିତ ।
ଓଡ଼ିଶା ପୋଲିସ ହାଇସ୍କୁଲ କଟକରେ ଅବସ୍ଥିତ ଏକ ଓଡ଼ିଆ ଉଚ୍ଚବିଦ୍ୟାଳୟ । ଏହା ୧୯୬୪ ମସିହାରେ କଟକର ତୁଳସୀପୁରଠାରେ ସ୍ଥାପନା କରାଯାଇଥିଲା ।
ପାରଡାଇଜ ଫୁଡ କୋର୍ଟ ଭାରତୀୟ ରାଜ୍ୟ ତେଲେଙ୍ଗନାର ସିକନ୍ଦରାବାଦ ସହରର ଏମ   ଜିଆଇ   ରୋଡଠାରେ ଅବସ୍ଥିତ ଏକ ହୋଟେଲ । ହାଇଦ୍ରାବାଦୀ ବିରିଆନୀ ଓ ହାଇଦ୍ରାବାଦୀ ପାରମ୍ପରିକ ଖାଦ୍ୟ ପାଇଁ ଏହା ଜନପ୍ରିୟ । ଇତିହାସ ଏକ ସାନ ରେଷ୍ଟୁରାଣ୍ଟ ହିସାବରେ ୧୯୫୩ରେ ଆରମ୍ଭ ହୋଇଥିବା ପରଦାଇଜରେ କେବଳ ଚା ଓ ଜଳଖିଆ ମିଲୂଥିଲା । ସମ୍ପ୍ରତି ଏହା ବିଶାଳକାୟ ହୋଟେଲରେ ପରିଣତ ହେଇ ପାରମ୍ପରିକ ହାଇଦ୍ରାବାଦୀ ଖାଦ୍ୟ ସହ , ଭାରତୀୟ , ଚାଇନୀଜ ଓ ଉପମହାଦେଶୀୟ ସୁସ୍ୱାଦୁ ବ୍ୟଞ୍ଜନ ପାଇଁ ବିଖ୍ୟାତ । ପରାଡାଇଜ ହୋଟେଲ ଦାମ ବିରିଆନୀ , କବାବ, ଚାଇନୀଜ ବ୍ୟଞ୍ଜନ , ଓ ରାମଦାନ ସମୟରେ ହାଇଦ୍ରାବାଦୀ ହାଲିମ ପରିବେଷଣ କରିଥାଏ । ପୁରସ୍କାର ଏହି ହୋଟେଲ ଟାଇମସ ଓଫ ଇଣ୍ଡିଆ ଓ ବର୍ପ ଅନୁଷ୍ଠାନ ତରଫରୁ ପୁରସ୍କୃତ ହେଇଥିଲା ୨୦୧୧ରେ ଟାଇମସ ବିରିଆନୀ ଓ ହଳୀମ ପ୍ରତିଯୋଗୀତାରେ ଦ୍ୱିତୀୟ ପୁରସ୍କାର ଟାଇମସର ଖାଦ୍ୟ ପ୍ରତିଯୋଗୀତାରେ ପ୍ରଥମ ସ୍ଥାନ ପାଇଁ ପୁରସ୍କାର କୁଟି କରିସମା କୃଶନଦ୍ୱାରା ସର୍ବୋକୃଷ୍ଟ ବିରିଆନୀ ପୁରସ୍କାର ବିବାଦୀୟ ଘଟଣାବଳୀ ମଯ , ୨୦୧୩ରେ ଏହାର କର୍ମଚାରୀମାନେ ଜଣେ ଫୁଲ ବିକାଳି ଓ ମହିଳା ବିକ୍ରେତାମାନଙ୍କୁ ହୋଟେଲ ପାଖରେ ହଇରାଣ ହରକତ କରୁଥିବାର ଅଭିଯୋଗ ହେଇ ଏହି ହୋଟେଲ ଚର୍ଚ୍ଚାରେ ଆସିଥିଲା ।
ଭାରତୀୟ ସ୍ୱାଧୀନତା ସଂଗ୍ରାମ ଇତିହାସରେ,ଓଡ଼ିଶାର ନବରଙ୍ଗପୁର ଜିଲ୍ଲାର ପାପଡ଼ାହାଣ୍ଡି ପଞ୍ଚାୟତ ଏକ ସ୍ୱତନ୍ତ୍ର ସ୍ଥାନ ଗ୍ରହଣ କରେ । ତୂରୀ ନଦୀ କୂଳର, ଏହି ସ୍ଥାନରେ ଇଂରେଜ ପୁଲିସ ୨୬ଜଣ ସ୍ୱାଧୀନତା ସଂଗ୍ରାମୀଙ୍କୁ ଗୁଳି କରି ହତ୍ୟା କରିଥିଲା । ଏଠାରେ ଥିବା ବହୁ ପୁରାତନ ଶିବ ମନ୍ଦିର ମଧ୍ୟ ଏକ ପର୍ଯ୍ୟଟକ ଆକର୍ଷଣର ସ୍ଥଳ । ସ୍ୱାଧୀନତା ସଂଗ୍ରାମରେ ଅବଦାନ ୧୯୪୨ ମସିହା ଅଗଷ୍ଟ ମାସ ୨୪ ତାରିଖ ଦିନ ବାଘ ସିଉନି ଗ୍ରାମର ସଂଗ୍ରାମୀ ମାଧବ ପଧାନୀଙ୍କ ନେତୃତ୍ୱରେ ସମଗ୍ର ନବରଙ୍ଗପୁର ଜିଲ୍ଲାରୁ ହଜାର ହଜାର କଂଗ୍ରେସ କର୍ମୀ ଗୁମ୍ମାଗୁଡାଠାରେ ଏକତ୍ରିତ ହୋଇଥିଲେ । ସେଠାରୁ ଏକ ଶାନ୍ତିପୂର୍ଣ୍ଣ ଶୋଭାଯାତ୍ରାରେ ଡାବୁଗାଁ ଦିଗରେ ଅଗ୍ରସର ହେଉଥିଲେ । ଏହି ଶୋଭାଯାତ୍ରାର ଖବର ଗୁପ୍ତଚରମାନେ ପାପଡ଼ାହାଣ୍ଡି ଥାନାର ଅଧିକାରୀ ରାମକୃଷ୍ଣ ପଟ୍ଟନାୟକଙ୍କୁ ଜଣାଇଲେ । ରାମକୃଷ୍ଣ ପଟ୍ଟନାୟକ ନିଜ କୁକାର୍ଯ୍ୟ ପାଇଁ  "କଳାନାଗ"  ନାମରେ ପରିଚିତ ଥିଲେ । ଆସନ୍ନ ବିପଦ ଆଶଙ୍କାରେ ସଶସ୍ତ୍ର ଫୌଜ ପ୍ରସ୍ତୁତ କରାଗଲା । ଶୋଭାଯାତ୍ରା ପଥରେ ତୂରୀ ନଦୀରେ ଥିବା କାଠପୋଲ ପାରି ହେଉଥିବା ସମୟରେ, ନଦୀର ଆରପାଖରେ ଅସ୍ତ୍ରଶସ୍ତ୍ରରେ ସଜ୍ଜିତ ଥିବା ଇଂରେଜ ପୁଲିସ, ଶୋଭାଯାତ୍ରାକାରୀଙ୍କୁ ଆଗକୁ ବଢିବାକୁ ବାରଣ କରିଥିଲା । ଏହାକୁ ଅମାନ୍ୟ କରି ସ୍ୱାଧୀନତା ସଂଗ୍ରାମୀମାନେ ଆଗେଇ ଚାଲିବାରୁ, ଇଂରେଜ ପୁଲିସ ସହିତ ସେମାନଙ୍କର ଧସ୍ତାଧସ୍ତି ହୋଇଥିଲା । ଏଥିରେ ଜଣେ ସ୍ୱାଧୀନତା ସଂଗ୍ରାମୀଙ୍କ ଟାଙ୍ଗିଆ ଜଣେ ଇଂରେଜ ପୁଲିସ କର୍ମଚାରୀଙ୍କ କାନରେ ବାଜିଥିଲା । ଏଥିରେ ଉତ୍ତ୍ୟକ୍ତ ହୋଇ ଇଂରେଜ ପୁଲିସ ଅତର୍କିତ ଗୁଳିଚାଳନା କରିଥିଲେ । ଅନେକ ସ୍ୱାଧୀନତା ସଂଗ୍ରାମୀ ସେହି କାଠପୋଲ ଉପରେ ଟଳି ପଡ଼ିଥିବା ବେଳେ, ଆଉ କେତେକ ସ୍ୱାଧୀନତା ସଂଗ୍ରାମୀ ପ୍ରାଣବିକଳରେ ଉଛୁଳା ନଈରେ ଡେଇଁପଡ଼ି ପ୍ରାଣ ହରାଇଥିଲେ । ପୁଲିସ ଲାଠି ଓ ବନେଟ ମାଡରେ ଅନେକ ସ୍ୱାଧୀନତା ସଂଗ୍ରାମୀ ଆହତ ମଧ୍ୟ ହୋଇଥିଲେ । ଘଟଣାସ୍ଥଳରେ ୧୨ ଜଣ ସ୍ୱାଧୀନତା ସଂଗ୍ରାମୀ ନିହତ ହୋଇଥିବା ବେଳେ ୧୪ ଜଣ ଚିକିତ୍ସାଳୟକୁ ଯିବା ରାସ୍ତାରେ ପ୍ରାଣତ୍ୟାଗ କରିଥିଲେ । ଅନେକ ଗୁରୁତର ଆହାତ ମଧ୍ୟ ହୋଇଥିଲେ । ୧୦୪ଜଣ ସଂଗ୍ରାମୀଙ୍କୁ ଗିରଫ କରାଯାଇଥିଲା । ସହିଦମାନଙ୍କ ତାଲିକା ବସ୍ତିଆ ଭତରା, ଦଳେଇଗୁଡା ସୁଦୁ ଭତରା, ନନ୍ଦାହାଣ୍ଡି ବଳି ସଉରା, ତଣ୍ଡା ବୁଦୁ ଅମନାତ୍ଯ, ଉମୁରିପଦର ରତନ ରନ୍ଧାରୀ, ତୁରୁଞ୍ଜି ଶୁକ୍ରୁ ମୁଦୁଲି, ମୁର୍ଲାବାର ଖଗପତି ଅମନାତ୍ଯ, କଙ୍ଗ୍ରା ଭରତ ପୂଜାରୀ, ଉସୁରିପଦର ରାମଚନ୍ଦ୍ର ଅମନାତ୍ଯ, ଫୁସୁଗାଁ ଘାସିଜାନି, ନୂଆଗାଁ ବୁଦୁ ଅମନାତ୍ଯ, ତୁରୁଞ୍ଜି ଜଗନ୍ନାଥ ଅମନ୍ଯତ, ପାତ୍ରପୁଟ ସଦେବ ପୁଜାରୀ, ପତେଇଗୁଡା ମଙ୍ଗରୁ ଭତରା, ଉମରିଗାଁ ଆନନ୍ଦ ଗୌଡ, ଦୁଃଖୁଗୁଡା ପରମାନନ୍ଦ ସଉରା, ମନ୍ତ୍ରିଗୁଡା ଭଗବାନ ଭତରା, ମନ୍ତ୍ରିଗୁଡା ଶ୍ୟାମ ସୁନ୍ଦରଗୌଡ, ସରୁଗୁଡା ପାପଡାହାଣ୍ଡି ଏହି ସହିଦମାନଙ୍କ ସ୍ମୃତିରେ, ତୂରୀ ନଦୀ କୂଳରେ ନିର୍ମାଣ କରାଯାଇଛି  'ସହିଦ ମିନାର'  । ଏହି  'ସହିଦ ମିନାର'  ଭିତରେ ରହିଛି,  'ସହିଦ ସ୍ମୃତି ସ୍ତମ୍ଭ'  । ପ୍ରତେକ ବର୍ଷ ଅଗଷ୍ଟ ମାସ ୨୪ ତାରିଖରେ ଏଠାରେ ରାଜ୍ୟସ୍ତରୀୟ ସହିଦ ସ୍ମୃତି ଦିବସ ପାଳନ କରାଯାଏ ।
ପ୍ରଗତିଶୀଳ ସୁପ୍ରାନ୍ୟୁକ୍ଲିୟର ପାଲସି   ହେଉଛି ମସ୍ତିଷ୍କର ଏକ ଅବକ୍ଷୟକାରୀ ରୋଗ ଯାହା ସମୟ ସହିତ ଖରାପ ଦିଗକୁ ଯାଏ । ସନ୍ତୁଳନହାନୀ, ମନ୍ଥର ଗତି, ଆଖି ବୁଲେଇବାରେ ଅସୁବିଧା, ଗିଳିବାରେ ଅସୁବିଧା, ଉଦାସୀନତା ଏବଂ ଜ୍ଞାନଗତ ଦୁର୍ବଳତା ଭଳି ଲକ୍ଷଣ ଦେଖାଯାଇପାରେ । ରୋଗ ଜଟିଳ ହେଲେ ନିମୋନିଆ ଏବଂ ପତନ ହୋଇପାରେ । ଏହି ଅବସ୍ଥାର କାରଣ ଅନିଶ୍ଚିତ, ଯଦିଓ ଆଂଶିକ ଭାବରେ ଜେନେଟିକ୍ ଦୋଷ ଥାଇପାରେ । ସାଧାରଣତଃ ରୋଗର ପାରିବାରିକ ଇତିହାସ ନଥାଏ । ଅନ୍ତର୍ନିହିତ ପ୍ରଣାଳୀରେ ମସ୍ତିଷ୍କ ମଧ୍ୟରେ ଟାଉ ପୁଷ୍ଟସାର  ( , ) ବିକଶିତ ହୋଇପାରେ  । ଏହା ଏକ ପ୍ରକାର ଆଟିପିକାଲ ପାର୍କିନସୋନିଆନ ସିଣ୍ଡ୍ରୋମ । ଲକ୍ଷଣ ଉପରେ ଆଧାରିତ ହୋଇ ରୋଗ ନିର୍ଣ୍ଣୟ କରାଯାଏ ଏବଂ ମେଡିକାଲ ଇମେଜିଙ୍ଗଦ୍ୱାରା ସମର୍ଥିତ ହୋଇପାରେ। ସମାନ ଭାବରେ ଉପସ୍ଥାପିତ ଅନ୍ୟାନ୍ୟ ରୋଗମାନ ଯଥାକ୍ରମେ ପାର୍କିନ୍‌ସନ୍ ରୋଗ, ଫ୍ରଣ୍ଟୋଟେମ୍ପୋରାଲ ଡିମେନ୍ସିଆ ଏବଂ ଆଲଜିମର ରୋଗ ହୋଇପାରେ । ଲକ୍ଷଣଗୁଡିକର ଉପଶମ ପାଇଁ ୨୦୨୧ ସୁଦ୍ଧା କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ । ଲେଭୋଡୋପା ଏବଂ ଆମାଣ୍ଟାଡାଇନ୍ ଭଳି ଔଷଧ କିଛି ଲୋକଙ୍କଠାରେ ଲକ୍ଷଣକୁ ସାମୟିକ ଭାବରେ ଉପଶମ କରିପାରେ । ଅନ୍ୟାନ୍ୟ ପଦକ୍ଷେପଗୁଡ଼ିକରେ ୱାକର୍ ବ୍ୟବ‌ହାର, ସ୍ୱତନ୍ତ୍ର ଜୋତା କିମ୍ବା ସ୍ୱତନ୍ତ୍ର ଚଷମା ବ୍ୟବହାର କରାଯାଇପାରେ । ରୋଗ ନିର୍ଣ୍ଣୟ ସମୟରୁ ପ୍ରାୟ ୭ ବର୍ଷ ଅଟେ। ଏହି ରୋଗ ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ପ୍ରାୟ ଛଅ ଜଣଙ୍କୁ ପ୍ରଭାବିତ କରେ । ସାଧାରଣତଃ ୪୫-୭୫ ବର୍ଷ ବୟସ୍କ ବ୍ୟକ୍ତିଙ୍କଠାରେ ଲକ୍ଷଣ ଆରମ୍ଭ ହୁଏ । ସମାନ ହାରରେ ପୁରୁଷ ଏବଂ ମହିଳା ପ୍ରଭାବିତ ହୁଅନ୍ତି । କୌଣସି ନିର୍ଦ୍ଦିଷ୍ଟ ଜାତି, ଅବସ୍ଥାନ, କିମ୍ବା ବୃତ୍ତି ସହିତ ଏହାର କୌଣସି ସମ୍ପର୍କ ନାହିଁ । ଏହି ଅବସ୍ଥା ପ୍ରଥମେ ସ୍ପଷ୍ଟ ଭାବରେ ଷ୍ଟିଲ, ରିଚାର୍ଡସନ ଏବଂ ଓଲ୍ସଜେଉସ୍କି ୧୯୬୪ ମସିହାରେ ବର୍ଣ୍ଣନା କରିଥିଲେ ।
ନନ୍ଦକିଶୋର ଦାସ, ୫ ଜୁନ୍ ୧୮୪୫ ମସିହାରେ କୁମୁଡା ଜୟପୁର ଗ୍ରାମ, ମାହାଙ୍ଗା ଥାନା, କଟକ ଜିଲ୍ଲାଠାରେ ଜନ୍ମଗ୍ରହଣ କରିଥିଲେ । କଟକ ହାଇସ୍କୁଲରୁ ଏଣ୍ଟ୍ରାନସ ପାସ କରିସାରିଲାପରେ ପୁରୀ କଲେକ୍ଟରଙ୍କ ବାହାଲରେ ଚାକିରୀ କରିଥିଲେ । ପରେ ତାଙ୍କର ଦକ୍ଷ୍ୟତା ଯୋଗୁ ସେ ଶିକ୍ଷା ବିଭାଗରେ ଡେପୁଟି ଇନିକ୍ସପେକ୍ଟର ଏବଂ ପରେ ପରେ ଡେପୁଟି କଲେକ୍ଟର ଓ କଲେକ୍ଟର ପଦବୀରେ ଉପସ୍ଥାପିତ ହୋଇଥିଲେ । ୧୮୯୦ରେ ଇଂରେଜ ସରକାର ତାଙ୍କୁ ରାୟବାହାଦୂର ଉପାଧିରେ ଭୂଷିତ କରିଥିଲେ । ମଧୁସୂଦନ ଦାସଙ୍କୁ ଓଡ଼ିଶା ଆଣିବାରେ ତାଙ୍କର ଯଥେଷ୍ଟ ଅବଦାନ ଥିଲା ଓ ୧୮୮୧ ମସିହାରେ ଯୋବ୍ରା, କଟକଠାରେ ସେ ମଧୁସୂଦନ ଦାସଙ୍କୁ ସ୍ୱାଗତ କରିଥିଲେ । ୧୮୮୯ ଜାନୁଆରୀ ୧ ତାରିଖରେ , କଟକରେ ସେ ଉତ୍କଳ ସମ୍ମିଳନୀ ସଭା ଆରମ୍ଭ କରିଥିଲେ । ଓଡ଼ିଶା, ଓଡ଼ିଆ ତଥା ଓଡ଼ିଆଭାଷାର ଉନ୍ନତି ପାଇଁ ସେ ସଦା ଚେଷ୍ଟିତ ଥିଲେ । ଅନୁଗୁଳରୁ ବଦଳିହୋଇ ପୁରୀ ଆସୁଥିବାବେଳେ ଅନୁଗୁଳର ପୁରୁଣାଗଡ଼ଠାରେ, ୬ ଏପ୍ରିଲ୍ ୧୮୯୪ରେ ସେ ମୃତ୍ୟୁବରଣ କରିଥିଲେ ।
ପେଣ୍ଟୋସାନ ପଲିସଲଫେଟ  (ପିପିଏସ), ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଏଲମିରନ, ହେଉଛି ଏକ ଔଷଧ ଯାହା ଇଣ୍ଟରସ୍ଟିସିଆଲ ସିସ୍ଟାଇଟିସ ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କେଶ ଝଡ଼ିବା, ତରଳ ଝାଡ଼ା, ଅଇ, ମଳରେ ରକ୍ତ, ରାସ, ଯକୃତ ସମସ୍ୟା ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଖି ସମସ୍ୟା ଏବଂ ସଂକ୍ରମଣ ହୋଇପାରେ। ଏହା ଏକ ଆଂଶିକ ଉତ୍ପାଦିତ ହେପାରିନଏଡ । ଏହାକୁ ମୂତ୍ରାଶୟ କାନ୍ଥରେ ସଂଲଗ୍ନ ହୋଇ କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ । ୧୯୯୬ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୭ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ପେଣ୍ଟୋସାନ ପଲିସଲଫେଟ ଅନୁମୋଦିତ ହୋଇଥିଲା । ୨୦୨୧ସୁଦ୍ଧା ଯୁକ୍ତରାଷ୍ଟ୍ରରେ ମାସକୁ ପ୍ରାୟ ୯୦୦ ଡଲାର ଏହା ନିମନ୍ତେ ଖର୍ଚ୍ଚ ହୋଇଥାଏ।
ସକାଳ ଧୂପ ହେଉଛି ମହାପ୍ରଭୁ ଶ୍ରୀଜଗନ୍ନାଥଙ୍କ ପ୍ରଥମ ଶଙ୍ଖୁଡ଼ି ଭୋଗ ବା ଅନ୍ନ ଭୋଗ । ଏହି ଧୂପ ପାଇଁ ସୁଆରବଡୁ ଅନବସର ପିଣ୍ଡି ଓ ଭିତର ବେଢ଼ା ସଫା କରିଥାନ୍ତି । ତା ପରେ ପୂଜାପଣ୍ଡା ମୁରୁଜ ପକାନ୍ତି ।  ପାଣିଆପଟ ' ସେବକ ଏହି ଭୋଗରେ ଦରକାର ହେଉଥବା ଚାରିଟି ଥାଳି ଓ ଦୁଇଟି ପିତ୍ତଳ ପରଖ ପରିଷ୍କାର କରି ରଖୁଥାନ୍ତି । ଶ୍ରୀଜଗନ୍ନାଥ ଓ ଶ୍ରୀବଳଭଦ୍ର । ପ୍ରତ୍ୟେକଙ୍କ ପାଖରେ ଗୋଟିଏ ଗୋଟିଏ ଥାଳି ଓ ପରଖ ଏବଂ ଯୋଗମାୟା ସୁଭଦ୍ରା ଓ ସୁଦର୍ଶନଙ୍କ ପାଖରେ କେବଳ ଗୋଟିଏ ଗୋଟିଏ ଥାଳି , ରଖାଯାଏ । ପ୍ରମାଦ ନୈବେଦ୍ୟ ସମୟରେ ଦ୍ୱାରରେ ଗୋଟିଏ ଲୁଗା ବନ୍ଧଯାଏ। ତାକୁ  ଟେରା  ବୋଲି କୁହାଯାଏ । ଟେରା ପଡ଼ିବା ପରେ  ପନ୍ତଶବଡୁ ' ଓ ' ବିଜୁଆ ' ନାମକ ସେବକ ଖେଚେଡ଼ି ଅନ୍ନ ଦିଅଁଙ୍କ ଆଗରେ ରଖାଯାଇଥବା ଥାଳିରେ ବାଢ଼ନ୍ତି ।  ମହାସୁଆର ' ଏ ଭୋଗରେ ଏଣ୍ଡୁରି, କାନ୍ତି, ଝିଲ୍ଲି, ଅଦା ପାଟେଡ଼ି, ହଂସକେଳି, ମଠପୁଳି, କାକତୁଆ, ବୁନ୍ଦିଆ, କ୍ଷୀରି ପ୍ରଭୃତି ବାଢ଼ିଥାନ୍ତି । ପୂଜା ସମୟରେ  ସୁଆରବଡୁ ' ପୂଜାପଣ୍ଡାଙ୍କ ନିକଟରେ ଦର୍ପଣ ଏଭଳି ଧରି ରଖନ୍ତି, ଯାହାଦ୍ୱାରା ଦର୍ପଣରେ ଠାକୁରଙ୍କର ପ୍ରତିବିମ୍ବ ପୂଜାପଣ୍ଡାଙ୍କୁ ଦୃଶ୍ୟ ହେବ । ସେହି ପ୍ରତିବିମ୍ବକୁ ଧାନ କରି ପୂଜାପଣ୍ଡା ପ୍ରସାଦ ନୈବେଦ୍ୟ କରିଥାନ୍ତି । ପୂଜା ପରେ ବିଡ଼ିଆ ପାନ ଠାକୁରଙ୍କୁ ମଣେହି କରାଯାଏ । ଭୋଗ ପରେ ଆଳତି ହୋଇଥାଏ । ସକାଳ ଧୂପ ଶେଷ ହେବା ପରେ ଠାକୁରମାନଙ୍କର  ମଇଲମ ' ବା ବେଶ ଓଲାଗି ବା ବଦଳାଯାଏ ।
ତିବ୍ୱତୀ ବୌଦ୍ଧ ଧର୍ମ ବୌଦ୍ଧ ଧର୍ମୀର ମହାଜ୍ଞାନ ଶାଖାର ଏକ ଉପଶାଖା ଅଟେ ଯାହା ତିବ୍ୱତ, ମଙ୍ଗୋଲିୟ, ଭୁଟାନ, ଉତ୍ତର ନେପାଳର ଲଦାଖ, ଅରୁଣାଚଳ ପ୍ରଦେଶ ଏବଂ ସିକିମ କ୍ଷେତ୍ର, ଋଷର କାଲାମିକିୟା, ତୁବା ଏବଂ ପୂର୍ବତରୀ ଚୀନରେ ପ୍ରଚଳିତ ଅଟେ । ତିବ୍ୱତୀ ଭାଷା ଏହି ସମ୍ପ୍ରଦାୟର ଧାର୍ମିକ ଭାଷା ଅଟେ ଏବଂ ଏହାର ଅଧିକତର ଧର୍ମଗ୍ରନ୍ଥ ତିବ୍ୱତୀ ଓ ସଂସ୍କୃତରେ ହିଁ ଲେଖା ହୋଇଛି । ବର୍ତ୍ତମାନ କାଳରେ ୧୪ବିଂ  "ଦଳାଇ ଲାମା"  ଏହାର ସବୁଠାରୁ ବଡ଼ ଧାର୍ମିକ ନେତା ଅଟନ୍ତି । ତିବ୍ୱତୀ ବୌଦ୍ଧ ଧର୍ମର ପାଞ୍ଚୋଟି ପ୍ରମୁଖ ସମ୍ପ୍ରଦାୟ ଢ଼ିଣ୍ଡମା           କଗ୍ୟୁଦ       ଶକ୍ୟା     ଗେଲୁଗ୍ସ       ଯୋନଣ୍ଡ     ଜନସଂଖ୍ୟା ତିବ୍ୱତରେ ତିବ୍ୱତୀ ବୌଦ୍ଧ ଧର୍ମକୁ ମାନୁଥିବା ସଂଖ୍ୟା ୮୯ ପ୍ରତିଶତ ଅଟେ ।
କେଟୋରୋଲାକ, ଏକ ବ୍ୟବସାୟୀକ ନାମ ଟୋରାଡୋଲ, ହେଉଛି ଏକ ନନଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ   ଯାହା ଯନ୍ତ୍ରଣା ନିବାରଣ ନିମନ୍ତେ ବ୍ୟବହୃତ ହୁଏ  ନିର୍ଦ୍ଦିଷ୍ଟ ଭାବରେ ମଧ୍ୟମରୁ ପ୍ରବଳ ଯନ୍ତ୍ରଣା ପାଇଁ ଏହି ଔଷଧ ଦେବାକୁ ପରାମର୍ଶ ଦିଆଯାଇଛି  ଚିକିତ୍ସାର ସମୟସୀମା ଛଅ ଦିନରୁ କମ୍ ଅଟେ  ଏହା ପାଟି, ନାକ, ଆଖି ଡ୍ରପ, ଶିରା କିମ୍ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଏ  ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ଆଠ ଘଣ୍ଟା ପର୍ଯ୍ୟନ୍ତ ଚାଲିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବୁଲାଇବା, ପେଟ ଯନ୍ତ୍ରଣା, ଫୁଲା ଏବଂ ଅଇ ଲାଗେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ପେଟରେ ରକ୍ତସ୍ରାବ, ବୃକ୍‌କ ବିଫଳତା, ହୃଦ୍‌ପାତ, ବ୍ରୋଙ୍କୋସ୍ପାଜ୍ମ, ହୃଦଘାତ ଏବଂ ଆନାଫାଇଲକ୍‌ସିସ ହୋଇପାରେ। ଗର୍ଭାବସ୍ଥାର ଶେଷ ଭାଗରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର ସୁପାରିଶ କରାଯାଏ ନାହିଁ  ଏହି ଔଷଧ ସାଇକ୍ଲୋଜେନେନ ୧ ଓ ୨କୁ ଅବରୋଧ କରିବା ଫଳରେ ପ୍ରୋଷ୍ଟାଗ୍ଲାଣ୍ଡିନ ଉତ୍ପାଦନ କମିଯାଏ । ୧୯୭୬ରେ କେଟୋରୋଲାକ ପେଟେଣ୍ଟ୍ ହୋଇଥିଲା ଏବଂ ୧୯୮୯ରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ୨୦୧୯ ସୁଦ୍ଧା ଇଞ୍ଜେକ୍ସନ ଦିଆଯାଉଥିବା ଡୋଜର ଏନଏଚଏସର ମୂଲ୍ୟ   ୧ରୁ କମ୍ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ $ ୧.୫୦ ଅଟେ। ୨୦୧୭ରେ ଏହା ଯୁକ୍ତରାଷ୍ଟ୍ରରେ ୨୭୧ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ନିୟୁତରୁ ଅଧିକ ପ୍ରେସକ୍ରିପସନ୍ ରହିଥିଲା
ଶରତ କୁମାର ମହାନ୍ତି  (୨୬ ଜାନୁଆରୀ ୧୯୩୮ - ୧୮ ମାର୍ଚ୍ଚ ୨୦୦୬) ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ସାହିତ୍ୟିକ ଥିଲେ  । ଶିଶୁ ସାହିତ୍ୟ, ବିଜ୍ଞାନ ଭିତ୍ତିକ ସାହିତ୍ୟ, ନିବନ୍ଧ ଓ ଜୀବନୀ ଆଦି ଓଡ଼ିଆ ସାହିତ୍ୟର ବିଭିନ୍ନ ବିଭାଗରେ ସେ ନିଜର ଅବଦାନ ଛାଡ଼ି ଯାଇଛନ୍ତି । ବ୍ୟକ୍ତିଗତ ଜୀବନ ଶରତ, ୧୯୩୮ ମସିହାରେ କଟକ ଜିଲ୍ଲାର ଜରିପଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ବୀରବର ମହାନ୍ତି ଓ ମାତାଙ୍କ ନାମ ଆଦରମଣି ମହାନ୍ତି ଥିଲା । ବଟ୍ରାଣ୍ଡ ରସେଲଙ୍କ ଲେଖାଦ୍ୱାରା ସେ ପ୍ରଭାବିତ ଥିଲେ । ୨୦୦୬ ମାର୍ଚ୍ଚ ୧୮ ତାରିଖରେ ଭୁବନେଶ୍ୱରଠାରେ ତାଙ୍କର ତିରୋଧାନ ଘଟିଥିଲା । ସାହିତ୍ୟ ସର୍ଜନା ନିଜ ସାହିତ୍ୟ ରଚନା ବାବଦରେ ଶରତ କୁମାର ଲେଖିଥିଲେ  " ଯଦି କୌଣସି ବଡ଼ ମଣିଷ ମତେ ଉଦବୁଦ୍ଧ କରନ୍ତି, ଗୋଟିଏ ମହାନ ଚିନ୍ତା ପ୍ରଭାବିତ କରେ, ତେବେ ତାକୁ ବାଣ୍ଟିବା ପାଇଁ ମୁଁ କଲମ ଧରେ । ଲେଖିଦେଲେ, ମୋ ନିଜ ସନ୍ତୋଷ ବଢେ, ନିଜକୁ ଅଧିକ ପୂର୍ଣ୍ଣ କଲା ପରି ଲାଗେ । ଏହି କାରଣରୁ ଲେଖେ ।
ଭାରତୀୟ ସଂସଦର ତଳ ସଦନ ଲୋକ ସଭାର ୧୬ଶ ଲୋକ ସଭାକୁ ୨୦୧୪ ମସିହା ସାଧାରଣ ନିର୍ବାଚନରେ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭା ପାଇଁ ୭ ଅପ୍ରେଲ ୨୦୧୪ରୁ ୧୨ ମଇ ୨୦୧୪ ଯାଏଁ ନିର୍ବାଚନ କରାଯାଇଥିଲା, ଯାହାର ପରିଚାଳନା କରିଥିଲେ ଭାରତୀୟ ନିର୍ବାଚନ ଆୟୋଗ । ୧୬ ମଇ ୨୦୧୪ରେ ଏହି ସାଧାରଣ ନିର୍ବାଚନର ଫଳାଫଳ ଘୋଷଣା କରାଯାଇଥିଲା ଏବଂ ଭାରତୀୟ ଜନତା ପାର୍ଟି ସର୍ବାଧିକ ୨୮୨ଟି ଆସନରେ ବିଜୟୀ ହୋଇଥିଲା, ଯାହାକି ଏକ ସଂଖ୍ୟା ଗରିଷ୍ଠତା ଥିଲା । ଏହି ନିର୍ବାଚନରେ ବିଜେପି ପୂର୍ବ ଲୋକ ସଭା ତଥା ୧୫ଶ ଲୋକ ସଭାଠାରୁ ୧୬୬ଟି ଅଧିକ ଆସନରେ ବିଜୟୀ ହୋଇଥିଲା । ବିଜେପିର ପ୍ରଧାନମନ୍ତ୍ରୀ ପାର୍ଥୀ ନରେନ୍ଦ୍ର ମୋଦି ଏହି ଲୋକ ସଭାର ନେତୃତ୍ୱ ନେବା ସହ ଭାରତ ଦେଶର ୧୪ତମ ପ୍ରଧାନମନ୍ତ୍ରୀ ଭାବରେ ୨୬ ମଇ ୨୦୧୪ରେ ଶପଥ ପାଠ କରିଥିଲେ । ଏହି ଲୋକ ସଭାର ପ୍ରଥମ ଅଧିବେଶନ ୪ ଜୁନରୁ ୧୧ ଜୁନ ୨୦୧୪ ମଧ୍ୟରେ ବସିଥିଲା । ଏହି ଲୋକ ସଭାରେ କେହି ବିରୋଧୀ ଦଳ ନେତା ନଥିଲେ; କାରଣ ଭାରତୀୟ ସମ୍ବିଧାନର ନିୟମ ଅନୁସାରେ ବିରୋଧୀ ଦଳ ଭାବରେ ପରିଗଣିତ ହେବାପାଇଁ ଏକ ଦଳ ପାଖରେ ଅତିକମରେ ସମୁଦାୟ ଲୋକ ସଭା ଆସନ ୫୪୫ର ୧୦ ପ୍ରତିଶତ ବିଜୟୀ ପାର୍ଥୀ ଥିବା ଆବଶ୍ୟକ । ଭାରତୀୟ ଜାତୀୟ କଂଗ୍ରେସର ସମୁଦାୟ ୪୪ଟି ଆସନରେ ଏବଂ ତାମିଲନାଡ଼ୁର ଏଆଇଡିମେକେ ସମୁଦାୟ ୩୭ଟି ଆସନରେ ବିଜୟୀ ହୋଇଥିଲେ । ତେଣୁ ଏହି ଲୋକ ସଭାରେ କେହି ବିରୋଧୀ ଦଳ ନେତା ରହିପାରିଲେ ନାହିଁ । ଭାରତୀୟ ଜାତୀୟ କଂଗ୍ରେସର ନେତା ମଲ୍ଲିକାର୍ଜୁନ ଖର୍ଗେ ଏହି ଲୋକ ସଭା ପାଇଁ କଂଗ୍ରେସ ସାଂସଦ ଦଳର ନେତା ଭାବରେ ଘୋଷିତ ହେଲେ । ୨୦୧୪ ଭାରତୀୟ ସାଧାରଣ ନିର୍ବାଚନ ପରେ ରାଜ୍ୟ ସଭାର ୫ମ ସଦସ୍ୟ ଲୋକ ସଭାକୁ ମନୋନୀତ ହୋଇ ଆସିଥିଲେ ।
ଜଳ ଜମି ଗଲେ ବରଫରେ ରୂପାନ୍ତରିତ ହୁଏ ଓ ଜଳୀୟ ବାଷ୍ପ ଜମିଲେ ତୁଷାର ହୁଏ । ଚିକିତ୍ସାରେ ବରଫର ବ୍ୟବହାର ତ୍ୱଚାରେ ଗରମ ଧାସ ପଡ଼ିଥିଲେ: ଗରମ ଧାସ ଦେଉ କି ନିଆଁରେ ତ୍ୱଚା ପୋଡ଼ିଗଲେ, ତୁରନ୍ତ ଉକ୍ତ ସ୍ଥାନରେ ବରଫ ଖଣ୍ଡେ ଘସିବାଦ୍ୱାରା ଜଳାପୋଡ଼ା ଶିଘ୍ର କମିଯାଇଥାଏ । ଏହାପରେ ଶରୀରରେ ଫୋଟକା ମଧ୍ୟ ହୋଇନଥାଏ । ନାକରୁ ରକ୍ତ ପଡ଼ୁଥିଲେ: ନାକରୁ ରକ୍ତ ପଡ଼ୁଥିଲେ, ଖଣ୍ଡେ ବରଫକୁ ଏକ କପଡ଼ାରେ ଗୁଡାଇ ନାକ ଉପରେ ରଖିବାଦ୍ୱାରା କିଛି ସମୟ ପରେ ରକ୍ତ ପଡ଼ିବା ବନ୍ଦ ହୋଇଯିବ । ଆଘାତ ଲାଗିଥିଲେ: ଶରୀରର କୌଣସି ସ୍ଥାନରେ ଆଘାତ ହେଲେ, ସଙ୍ଗେ ସଙ୍ଗେ ଖଣ୍ଡେ ବରଫ ଆଣି ଉକ୍ତ ସ୍ଥାନରେ ଘସିବାଦ୍ୱାରା ରକ୍ତ ଜମାଟ ବାନ୍ଧିବାର ଆଶଙ୍କା ନଥାଏ । ଦରଜ ମଧ୍ୟ ହୁଏନାହିଁ । ରକ୍ତ କ୍ଷରଣ ବନ୍ଦ ହେଉ ନ ଥିଲେ: ଶରୀରର କୌଣସି ସ୍ଥାନରେ କ୍ଷତ ହୋଇ ରକ୍ତ ବୋହିବା ବନ୍ଦ ହେଉ ନଥିଲେ, ଖଣ୍ଡେ ବରଫ ଆଣି ଖଣ୍ଡେ କପଡ଼ାରେ ଗୁଡ଼ାଇ କ୍ଷତସ୍ଥାନରେ ବାନ୍ଧି ଦେଲେ ରକ୍ତ ବୋହିବା ବନ୍ଦ ହୋଇଯିବ । ମକଚି ହୋଇଗଲେ: ଶରୀରରେ କୌଣସି ସ୍ଥାନ ମକଚି ହୋଇଗଲେ, ଉକ୍ତସ୍ଥାନରେ ତୁରନ୍ତ ବରଫ ଖଣ୍ଡ ଘଷିବାଦ୍ୱାରା ଦରଜ ହେବ ନାହିଁ । ଗଳା ବସିପଡ଼ିଲେ: ଗଳା ବସିଥିଲେ, ବରଫ ଖଣ୍ଡ ଗଳା ଉପରେ ଧୀରେ ଘଷିବାଦ୍ୱାରା ଗଳା ଖୋଲିଯିବ । ବାତ ରୋଗ: ବାତ ଯୋଗୁଁ ଗଣ୍ଠି ଦରଜ ହୁଏ । ଉକ୍ତସ୍ଥାନରେ ବରଫ ଖଣ୍ଡ ଦୁଇ ମିନିଟ୍ ପର୍ଯ୍ୟନ୍ତ ରଖିବା । ପୁଣି ସେହିସ୍ଥାନରେ ନୂଆ ବରଫ ଖଣ୍ଡ ରଖିବା । ଏହି ପ୍ରକ୍ରିୟା ୮ରୁ୧୦ ଥର କରିବାଦ୍ୱାରା ଦରଜ ଦୂର ହୋଇଯାଏ ।